cyanic-selkie/wikianc huggingface dataset:
中文維基百科
第一次封鎖
首次封鎖發生喺2004年6月2號到6月21號.
封鎖嘅最初幾日只係封鎖中文維基百科，後來所有維基媒體網站喺中國大陸都被封鎖. 為咗解決呢次封鎖，中文維基嘅管理員向當地嘅互聯網服務提供商溝通，重向有關單位申請解除對維基計劃網站嘅封鎖. 所有維基媒體網站喺2004年6月17號至6月21號被解除封鎖.
呢次封鎖影響到中文維基百科發展嘅生命力，使用者增長放緩，文章數增加速度減慢，文章編輯次數銳減，直到2004年9月好多狀況重未回復到2004年5月嘅程度.
第二次封鎖
第二次輕微嘅封鎖發生喺2004年9月23號到9月27號.
第三次封鎖
2005年10月19號下晝五點起，維基百科再次突然受到封鎖，中國大陸部分用戶無法登錄各語言版本嘅維基百科，封鎖原因至今未明，有人估計同近期發表嘅《中國的民主政治建設》白皮書有關. 2006年11月9號，大量用戶回報中文維基百科http://zh.wikipedia.org/ 已經可以訪問，呢個係自2005年10月19號封鎖長達一年幾以嚟中國大陸首次可以重新訪問. 同時https://secure.wikimedia.org/ 已全部唔能夠使用.
第四次封鎖
2006年10月，英文維基百科、維基新聞等維基媒體喺中國大陸可以正常訪問.
2006年11月9號下晝六點左右，中文維基百科喺中國大陸各地陸續解禁. 然而呢次解禁只係持續咗8日，由11月17號開始，中文維基百科再次受到封鎖. 一般認為呢次臨時解禁係由於GFW升級所致.
上面嘅封鎖都係無預警、無預先通知嘅，同埋中華人民共和國相關單位甚至冇講畀維基百科知封鎖嘅原因同任何理由.
2007年6月15號，中文維基百科以外嘅各語言版本維基百科同維基媒體各項目網站再次可以喺中國大陸正常訪問.
背景
中文存在兩種書寫系統──正體中文（繁體中文）同簡體中文. 一般喺台灣、香港同埋澳門嘅使用者用正體中文（即係繁體中文），喺中國大陸、新加坡、馬來西亞就會用簡體中文. 因為缺乏交流同各自唔同嘅書寫系統嘅發展，好多正式嘅名喺中國大陸、台灣、香港同埋新加坡都完全唔同. 例如話電腦嘅印嘢設備，喺中國大陸叫做打印機，喺台灣叫做印表機.
轉換功能之前
隨住中文維基百科嘅成長，正（繁）簡體問題成為中文維基百科發展唔可以唔面對嘅問題. 喺2003年嘅討論裏面，中文維基百科社群嘅主流意見，係畀正體（繁體）簡體喺中文維基百科共存，正（繁）簡體問題應該通過發展轉換程式來解決，而唔係等正（繁）簡體分別成立兩個中文維基百科網站，但係當時無開發相關嘅技術，所以就停止咗討論呢件事.
1957年嘅土耳其
1957年嘅土耳其係介紹土耳其喺1957年嗰陣發生過啲乜事.
中文維基百科
轉換功能之前
絕大部分嘅文章係正（繁）簡體共同存在喺一篇文章之中，少數文章係擁有正（繁）簡兩個唔同嘅版本，例如法國用過兩種唔同版本：「法國」同「法国」，日本亦用過「日本/简」同「日本/繁」. 其他維基百科可以用zh-tw同zh-cn做跨語言連結. 中文維基內部嘅正（繁）簡跨語言連結就用 〖繁〗 嘅方式做連結. 呢種方式可以令兩種文字系統唔會互相干擾，但就只能夠靠人工整合正體（繁體）同埋簡體兩個版本嘅差異. 而公告、總集型嘅頁就用正（繁）簡並存嘅方式存在（好似開頭介紹部分依然係正〔繁〕簡重存），即係話正（繁）簡體文字喺中文維基百科有相同嘅地位.
喺正體（繁體）簡體轉換功能啟用之前，部分嘅使用者大量地將正體（繁體）文章全面改為簡體，反之亦然，實際上就冇編輯文章嘅任何內容. 噉嘅做法被認為係一種破壞行為，正體（繁體）內容嘅缺少好容易被視為中文維基百科排擠正體（繁體）字嘅使用者. 隨住簡體使用者大幅增長，中文維基百科由以往嘅正（繁）簡並存，逐漸成為簡體為主流嘅百科全書. 中文版成立以來就不斷出現正體（繁體）版或者台灣版維基百科獨立嘅呼聲，由呢段時間得到越來越多台灣使用者嘅認同.
肇慶高新技術產業開發區
肇慶高新技術產業開發區係中國廣東肇慶一區，面積34平方公里，人口2萬.
中文維基百科
繁簡體字詞轉換
為咗免除呢啲障礙，由2004年12月23號開始，中文維基百科嘅伺服器提供一個功能──正（繁）簡體自動轉換功能，能夠依據用戶參數設置自動轉換唔同嘅字體同辭彙去畀用戶睇. 好多以前用正（繁）簡兩種版本內容嘅文章逐漸合併. 輸入正（繁）簡兩種名都可以檢索瀏覽合併後嘅文章.
轉換功能免除咗正體（繁體）簡體嘅隔閡，亦一併解決咗中國大陸同台灣、香港之間辭彙嘅分歧所帶來難以跨越嘅障礙.
最初喺頁頂嘅文章文字轉換嘅標籤只有「唔轉換」、「簡體」同埋「繁體」三種，但「繁體」係用台灣用語嘅繁體字，對習慣港澳用語嘅香港、澳門使用者感到唔方便. 2006年11月，經投票通過後，頁頂嘅文章文字轉換嘅標籤改為「唔轉換」、「簡體」、「台灣正體」同「港澳繁體」四種.
而家轉換標籤「港澳繁體」改成「香港繁體」同「澳門繁體」，「馬新簡體」改成「大馬簡體」同「新加坡簡體」.
特色同優良條目
經過一定時間發展嘅維基百科一般都會產生「典範條目」（原名「特色條目」），雖然真正100%符合維基百科完美作品標準嘅文實際上重未存在，但「典範條目」依然係作為該語言維基百科中，通過多數人認可為比一般文章要更為完整、優秀嘅作品. 佢哋一般係眾多維基人共同協作嘅成果，亦可以係部分人獨立完成嘅華彩篇章. 每一篇「典範條目」都會喺文嘅右上角同文嘅討論頁上注明標記.
對於中文維基百科嚟講，「典範條目」嘅概念嘅出現始於2004年3月（中文維基百科實質開展近半年後），起初係由管理員將個人認為較為完整嘅文章遴選為「典範條目」，而呢種做法喺中文維基百科步入文章數量同質量大幅增長後變得唔符合發展嘅要求. 另外，為盡快提升中文維基百科文章嘅質量，嗰年5月，中文維基百科引入咗一直持續到而家嘅「條目質量提升計劃」，成為當時唯一一個成為「典範條目」嘅方法. 但冇幾耐，「典範條目評選」制度許可有個人獨立完成嘅文章參選「典範條目」.
最早嘅「特色條目」係「文化大革命」同「伊麗莎白一世 (英格蘭)」，經過第一次同行評審後「伊麗莎白一世 (英格蘭)」依然保留「特色條目」嘅地位，嗰篇文亦成為中文維基百科最早嘅「特色條目」. 但係喺2007年2月8號，「伊麗莎白一世 (英格蘭)」已被撤消特色條目資格. 2007年2月26號，中文維基百科嘅「特色條目」數量正式突破100，第100個「特色條目」係「哆啦A夢」（多啦A夢），但由於隨後有幾條「特色條目」被撤消資格，因此「特色條目」數目一度跌返落100以下. 直到兩個月後嘅4月28號至再度回到100個「特色條目」嘅數字.
截至目前，中文維基百科嘅「典範條目」當中以歷史類最多，其次係文學藝術及政治類嘅文章. 可能同參與者嘅愛好同日常工作，文化類文章嘅普及度較高所致. 同時，中文維基百科擁有嘅「優良條目」數量亦正穩定上升，其中以政治類文章最多，但歷史同地理類文章都佔好大比重.
條目質量提升計劃
除咗主計劃之外，其他領域下都設有自己嘅「條目提升計劃」. 例如「香港條目提升計劃」係針對香港相關文章而發展嘅質量提升項目，以提升香港相關文章至「特色條目」為目標. 此外，重有台灣主題、化學主題、生物主題、足球主題，但後三者現時經已處於荒廢狀態，只有香港同台灣嘅計劃仍然繼續正常運作.
然而，自2006年起，由於維基人對編寫文章嘅態度，轉變成以獨力完成為主，因此呢啲「條目質量提升計劃」嘅成效大不如前. 除咗提升後嘅文章質素重無大改善，部份計劃更陷入荒廢狀態. 2006年11月曾經有維基人動議廢除「條目質量提升」嘅主計劃，但主流意見傾向保留進行改革，直到現時重未有最後定案.
動員令
「動員令」係中文維基百科特有嘅一種為增加文章數量同兼顧質量而進行嘅召集維基人編輯文章嘅活動，方式係部份維基人主動邀請其他維基人參與編輯文章. 「動員令」分「大動員令」及「小動員令」兩種. 「動員令」搞過四次，其中頭三次係大動員令，第四次係小動員令. 而第三、四次動員令更啟用咗加分機制. 首次動員令喺2006年7月15號到2006年8月1號舉辦；第二次喺2006年8月15號到2006年10月1號；第三次喺2006年12月1號到2007年1月1號；第四次喺2007年4月1號始到4月30號，呢次動員令限定生物動員令、翻譯動員令、寰宇動員令、體育奧運動員令、音樂動員令同暗黑動員令六個主題. 一啲維基人樂於接受呢種活動，但亦有人表示反對. 「動員令」確實對中文維基文章質量產生一定促進作用，但因為參加人數有限而效果平平. 關於「動員令」重搞唔搞落去下去重有爭議.
翻譯
中文維基有參與元維基嘅「每周翻譯」計劃，每個禮拜由其他語言版本嘅維基百科翻譯一篇文. 呢個計劃到現時為止已成功翻譯超過100篇中短篇幅嘅外文文章，為翻譯工作提供榜樣.
專題同主題首頁
中文維基百科設有唔同嘅專題. 專題係一個幫助各參與者去整理喺維基百科某一特定範疇嘅資料嘅資源. 呢個唔係提供嗰啲資料嘅地方，而只係一個有關嗰啲資料嘅資源：好似邊啲資料應該如何編排方式、或者邊啲內容應該包含等等. 而且各個專題嘅討論頁亦為嗰啲對嗰個題目有興趣嘅參與者提供一個討論地方. 截至2007年3月，中文維基百科有大概70個專題.
對於特定範疇，中文維基百科重設有主題首頁. 主題首頁係為對某一領域嘅知識有興趣嘅維基人及一般讀者提供嘅首頁，用嚟幫助揾嗰個主題嘅資料，重擴充同嗰個主題相關嘅文章. 一個維基主題可以係一個或多個專題相連. 不過，同專畀維基編者使用嘅維基專題唔同，維基主題係同時為編者同埋一般讀者服務嘅. 截至2007年3月，中文維基百科有48個主題首頁.
工作小組同興趣小組
為凝聚對特定範疇感興趣嘅維基人，中文維基百科設有唔同嘅工作小組及興趣小組. 工作小組嘅主要焦點嘅中文維基百科內嘅站務維護，而興趣小組則集合咗對有興趣編寫特定範疇條目嘅維基人，藉呢進行意見交流. 截至2006年12月，中文維基百科共有9個工作小組及27個興趣小組.
地區維基人協作
2005年8月，香港維基人者尺發起咗香港維基人佈告板. 呢個係中文維基百科首個地區性維基人佈告板，作為香港維基人同對撰寫香港文章有興趣嘅維基人聯絡之用. 佢嘅最大特色，係佢嘅「香港條目提升計劃」. 喺呢個計劃之下，有啲文嘅質量得到大幅提高，重成為「特色條目」. 最早由呢個計劃出現嘅「特色條目」係「香港電車」，喺嗰板嘅「條目提升檢討」嘅滿分5.0分中得到平均分3.4分.
繼香港維基人喺中文維基百科首創地區性維基人佈告板之後，喺2006年1月1號，台灣維基人阿儒發起咗相同性質嘅台灣主題公告欄，以求將台灣嘅風土文化喺維基百科展現出嚟. 其後，來自廣東、中國中部、日本同澳門嘅維基人都建立咗佢哋嘅維基人佈告板. 截至2007年3月，中文維基百科共有6個地區性維基人佈告板.
刊物
中文維基百科由2005年起，由中文維基百科行政員Shizhao主持編寫維基讀本（第二期稱為維基文摘）. 維基讀本係對維基百科上某種主題文章精選嘅一個連續出版物，並製作成PDF格式出版. 維基讀本每季出一期，但出咗兩期就冇再出. 2006年第一屆中文維基年會籌備期間，有提議重辦維基文摘，但都係未成事.
另一方面，中文維基百科設有一個名為wikidigest嘅郵件組. 個郵件組由中文維基人snowyowls喺2005年12月建立，內容係中文維基百科新文章精選，目前定期向用戶發送每日入選中文維基首頁「你知道嗎」欄目嘅文章，可以喺呢度入.
鑑於維基讀本已荒廢多時，中文維基百科用戶信陵使喺2007年3月13號，出版全新嘅《中文維基百科電子雜誌》試刊版（簡體中文版、繁體中文版）. 雜誌初步計劃每月出一期，內容除咗展示中文維基百科嘅特色內容，亦會有用戶專訪、社群熱門話題及最新統計數據等. 然而，截至2007年5月，重未有本雜誌嘅最新消息.
互助客棧同詢問處
中文維基百科設有一個名為「互助客棧」嘅地方，用嚟討論技術議題、方針同規則、以及中文維基百科嘅管理維修. 呢個係中文維基人最主要嘅交流意見嘅地方. 另一方面，面對雅虎知識+一類知識型網站嘅流行，中文維基百科喺2006年10月設立咗一個名為「詢問處」嘅地方，畀使用者發問及解答任何同維基百科無關嘅問題.
參與者
中文維基百科嘅參與者來自世界各地嘅華文使用者，而唔係集中於中國大陸. 東南亞擁有龐大嘅華語使用人口，但當地華人人口並冇反映喺嗰帶地區相關文章嘅書寫量上，可能同東南亞華人多數用粵語、閩南語、客語或者係當地華人已失去華文書寫嘅能力有關. 維基人嘅年齡跨度同一般人印象中「百科全書」嘅編輯者年齡跨度唔同，其中唔少活躍嘅維基人喺生活中重係大學生及中學生，甚至有少數小學生參與. 呢外，通過「條目質量提升計劃」、訪問同編輯總數上顯示中文維基百科用戶大部分對政治、歷史、文化類文章報有較大嘅熱情，因此「特色條目」、「優良條目」、「新條目推薦」都以呢類文章居多. 另一個特色現象，就係由於來自香港嘅維基人好多都關心本地嘅嘢，因此優秀嘅香港相關文章嘅比例都唔少.
截至2007年6月，中文維基百科有超過24萬名註冊用戶，擁有??????篇文同超過400萬次嘅編輯. 但活躍嘅維基人所做出嘅貢獻佔據咗整個中文維基百科嘅大多數. 編輯超過1,000次嘅維基人有大概300幾人，而佢哋嘅貢獻佔咗中文維基百科編輯總次數大概75%，而編輯超過10,000次嘅維基人嘅35人中，已貢獻咗超過三分之一嘅編輯總次數. 有觀點認為呢個係維基百科唔易令新人上手或者對版權嘅要求嚴格嘅表現.
一般嚟講，已經熟悉中文維基百科嘅用戶大多數用互助客棧來進日常嘅編輯交流，而專為新人設立咗常見問題嘅集合社區. 為咗進一步加強維基社區之間各用戶嘅交流，中文維基百科喺維基百科人中通過地域、愛好及興趣、畢業學校、政治傾向……各種唔同嘅分類創立咗各個維基人之間嘅交流板塊. 通過呢個板塊維基人可以好快找到自己嘅同鄉、校友、志同道合嘅第啲維基人. 維基人可以通過呢度尋求各種協助，或發起當地維基人舉行聚會. 亦可以找到維基嘅部分指導方針，工作小組同一啲怪誕而罕見嘅文章.
管理員
2006年底，中文維基百科一共有86個管理員：29個嚟自中國大陸、16個嚟自台灣、14個嚟自香港、9個嚟自美國、5個嚟自加拿大、3個嚟自澳門，英國、澳大利亞、法國、韓國、德國、日本各一個，2個未鑒別.
聚會
維基百科第一次嘅聚會──維基百科北京地區網友見面會，2004年7月25號喺北京大學舉辦. 此後喺上海、香港、臺北、新竹都有維基人發起聚會，將網上嘅聚會帶到現實之中. 聚會嘅主題主要涉及中文維基百科嗰當時遇到嘅問題同一啲發展嘅建議，因此討論嘅焦點往往各有側重. 2005年8月，中文維基百科嘅Wing、阿仁、虎兒等幾名用戶參加咗呢一年嘅維基媒體國際大會，重喺會上發表由Zhengzhu撰寫嘅關於簡繁轉換嘅技術性論文「Chinese conversion the wiki way」同主要由Mountain撰寫嘅講演稿「We-create-pedia in China」等多篇文章，受到與會者嘅廣泛關注.
2006年4月，台北維基人開始展開每兩星期一次嘅定期聚會，香港維基人於10月仿效. 2006年12月，廣東、北京、南京、香港同台北五個地區都計劃舉行冬季聚會，係中文維基百科成立以來同一個月內最多地方舉行聚會嘅月份.
中文維基年會
為咗令各地嘅中文維基人增加見面嘅機會，以及向外界推廣中文維基百科嘅應用，中文維基年會因此而被發起. 第一屆中文維基年會喺2006年8月26號至27號喺香港中文大學舉行. 超過一百名參加者參與呢次活動. 呢個年會更係全球第一個針對個別語系嘅維基聚會.
網上討論交流
中文維基人依地區嘅習慣而有唔同嘅網上交流方式，例如來自台灣嘅維基人多數用BBS同MSN互相交流，而來自中國大陸嘅參與者就較多使用QQ進行即時交流. 但係隨住參與者群體嘅不斷交流同融合，呢啲唔同網絡交流方式嘅利用都唔係絕對，比如，而家一啲中國大陸嘅中文維基嘅網絡會議都會用MSN，以及Skype呢類其他地區維基參與者常用嘅網上通訊軟件. 下面係一啲大事紀：
維基榮譽同獎勵
2005年1月，Richy同Vipuser為進一步推動中文維基百科嘅發展，參考英文、日文版維基百科創建咗目前中文維基百科通用嘅「維基榮譽與獎勵」，冇幾耐之後設立咗以獎勵Gmail或Wallop為主要方式嘅其他維基獎勵，以作為對長期為中文維基百科付出貢獻嘅維基人嘅肯定. 此後重有「新條目推薦」制同「條目編寫競賽制」（該項目已停止）. 執行呢啲措施既收到確實嘅成效，帶動啱啱加入維基百科嘅新人嘅貢獻熱情，亦行咗唔少彎路. 同年8月，由Ffaarr同Super1發起針對維基榮譽同獎勵具體操作細節嘅一次討論，重將之付諸投票通過. 2006年2月，香港維基人佈告板設立咗「維基香港創作獎」，2007年3月起，ACG專題亦設立咗「維基ACG專題創作獎」. 呢兩個獎勵係中文維基百科目前為止僅有獨立於維基榮譽同獎勵主計劃嘅創作獎項，另外，維基香港創作獎喺2007年4月，分拆成「維基香港內容獎」同「維基香港圖像獎」，畀更多攝影好手可以唔經由寫文嘅方式，參與攝影嘅協同工作.
弊端
中文版維基百科有諸多弊病，包括增長慢、內容少、專業貧及錯漏多. 呢啲問題有大把係多種維基百科嘅通病（畢竟佢開頭係由英文版倒模出嚟嘅），亦有無數充滿特色（中文使用者將其待人處世方式帶咗入去）.
紛爭
環繞中文維基百科嘅爭議，主要包括資料來源可靠性同埋中國大陸同管理員用戶對政見唔同人士嘅攻擊同封殺. 後者隨住香港反修例運動同香港國安法嘅爭議，而顯得更加嚴重，甚至有一個名叫Walter Grassroot，來自中國大陸嘅維基編輯，提議向國家安全處舉報香港用戶. 有香港用戶就指責，中國編輯違反維基百科合作同互信嘅原則.
鳳凰座
鳳凰座（Phoenix）係家下八十八西洋星座之一. 佢響天球南部，佔天球面積469平方度. 地球北半球來講，鳳凰座係秋天嘅星座，即係秋夜會見到. 肉眼可以睇到嘅星，約莫40粒到. 有一到四等星8粒，即係有2等星1粒、3等星2粒、4等星5粒.
註
Phoenix
楊醜
楊醜（），東漢大司馬張楊嘅部下. 建安三年（198年），曹操攻打呂布嗰陣時，張楊出兵東市，諗住幫呂布牽制曹操. 楊醜將張楊殺咗，並且諗住帶張楊啲部下去投奔曹操，但佢冇耐就俾張楊嘅部下眭固殺咗.
惠城
惠城係中國廣東惠州一區，面積1410平方公里，人口92萬.
名寄市
名寄市係日本北海道上川支廳嘅一個城市. 喺2007年1月31日人口有31,462人.
敦煌詞
敦煌詞（）係指20世紀初喺敦煌莫高窟石室發現嘅民間詞曲集，係研究詞早期發展嘅緊要資料. 又叫敦煌辭、敦煌曲子詞、敦煌曲、敦煌歌詞、敦煌歌辭.
史
1900年，偶然間打開咗敦煌鳴沙山千佛洞第288號藏經洞 ，發現封藏喺石室內嘅各種敦煌詞抄卷. 呢啲抄卷記錄嘅詞嘅寫作時間大概從武則天末年開始，到五代爲止 ，爲唐五代詞. 作者方面，大多數係無名氏，作者範圍好大，多數係出身社會下層，只有五首可以搵到作者名，當中有溫庭筠、李曄（唐昭宗）、歐陽炯. 呢啲詞作，有啲集中喺詞集，亦有啲散見喺其他抄卷度. 呢啲詞作無同曲譜並錄，噉係因爲曲譜相對固定，詞係填入去嘅.
咁多抄卷中，最緊要嘅抄卷係《雲謠集雜曲子》，收詞30首，寫錄時間唔遲過西元911年，早過《花間集》30年（《花間集》喺西元940年編定），係現存最早嘅詞集 ，呢個詞集用咗13個詞調，除咗《內家嬌》，其餘12種詞調喺《教坊記・曲名表》都有記錄，體例上有慢詞，亦有聯章體.
石室打開咗後，呢啲抄卷同入面收嘅其他書先後流散世界各地，之後又陸續抄寫、影相、影印返中國，再畀人輯錄成輯本出版. 呢啲抄卷最主要由兩個人所得：斯坦因、伯希和. 斯坦因攞到嘅抄卷而家收喺倫敦嘅英國圖書館，伯希和得到嘅抄卷而家收藏喺巴黎嘅法國國家圖書館. 另外俄國人奧里敦保攞到嘅抄卷而家喺聖彼得堡，又有少量抄卷流落喺日本等國，淨低嘅部分收藏喺北京嘅圖書館.
特點
敦煌詞係早期詞作，作者主要來源民間，因此從內容、體制、語言風格都有初時形成所帶有嘅過渡性特徵. 就似《雲謠集曲子詞》嘅朱祖謀寫嘅跋形容噉：「其爲詞拙樸可喜，洵倚聲椎輪大輅」.
由於詞喺草創階段，作品內容同一般嘅民歌、詩無幾大唔同，詩嘅界域好闊，同樣詞嘅內容亦幾多樣，一如王重民《敦煌曲子詞集敘錄》所講嘅「今茲所獲，有邊客遊子之呻吟，忠臣義士之壯語，隱居子之怡情悅志，少年學子之熱望與失望，以及佛子之讚頌，醫生之歌訣，莫不入調. 」不過相比詩，詞更擅長寫閨情風月、男女之情，最普遍嘅題材係妓女生活，噉係因爲詞一開始係民間嘅雜曲小唱，唱呢啲詞嘅環境一般係宴飲娛樂，唱來助興用嘅，所以內容上比較淺俗，乃至有豔情化傾向，呢啲內容符合市井平民嘅口味，所以喺呢方面嘅題材敦煌詞達到嘅成就最高. 亦由於佢出於民間，風格上有民歌嘅清新風味，民間嘅視角亦展現出文人寫唔到嘅方面，因此敦煌詞豐富嘅題材表現喺五代宋初文人詞中難得見到，但呢種多樣亦講明佢無同一般嘅民歌詩歌劃清界線，未入到後來詞特有嘅窄而深嘅領域.
除咗內容寬泛，喺體制上敦煌詞亦體現到草創階段嘅粗放，表明佢嘅形式未完全成熟. 由於詞呢種文體嘅寫作規範未成熟，啲人無相應嘅文學觀念箍死，所以形式上比較自由，乃至字數唔定、韻腳唔拘、平仄同押、押方音、用襯字. 呢啲現象講明詞格闊，對音韻唔多講究，押韻簡單. 另外，敦煌詞中，詞調名一般同詞作內容相應，換言之敦煌詞未似之後嘅詞噉，詞調名專門化來表示詞調，而同詞嘅內容分離.
總體來講，敦煌詞跨越嘅時間比較耐，作者來源複雜，所以各篇詞作幾唔同，從思想內容到表現上嘅工拙、精粗、文野，差異幾大，雖然本色拙樸，但亦有作品講究辭藻，甚至文與白、纖巧與樸拙並存於一篇. 因此敦煌詞作爲民間詞作，風貌好豐富.
意義
敦煌詞係研究詞發展早期嘅緊要資料，呢筆資料證明咗詞呢種文體係發源自民間，後來畀文人接納，逐漸地位同詩相等，因此民間詞係宋詞嘅直接源頭. 但喺發現敦煌詞之前，研究當中好少見到民間詞作，直到呢批抄卷出土，先補救呢方面嘅缺陷.
主要輯本
下面係敦煌詞主要嘅輯本，由於各家收錄標準唔同，所以收嘅詞數唔同. 其中任二北嘅《敦煌曲校錄》收埋俗曲佛曲，《敦煌歌辭集》擴大到但凡可以入樂嘅辭章. 一般研究敦煌詞係揀合乎詞體、有調名嘅作品，所以王重民嘅輯本係主要研究對象. 王重民嘅輯本係從伯希和嘅17卷、斯坦因嘅11卷、羅振玉嘅3卷、日本橋川氏嘅1卷中輯錄213首詞，去咗重複部分得出.
攷
類:中國文學
牙
牙，又叫齒，或牙齒，係喺有脊椎動物嘅顎骨上面嘅結構.
牙質地好堅硬，唔同物種嘅牙有唔同形狀、功能. 喺同一物種，唔同形狀嘅牙有各種嘅用途. 用途包括撕開、磨爛食物. 某啲物種，特別係食肉動物，用牙嚟打交、格鬥. 有啲物種，據演化論講，用牙嚟吸引異性.
字
牙同齒雖則混用咗好耐，然而當初牙同齒有分別嘅. 甲骨文齒字，畫口露出上下門牙，而無止字. 而金文牙字，就係上下兩隻大牙交錯扣起，字打橫放，即係臼齒.
廣東
廣東話牙係信用嘅象徵，所有『牙齒當金使』，『實牙實齒』，『講口齒』. 話人『講大話，甩大牙』.
糖兄妹
糖兄妹係香港歌唱組合，2008年出道，成員包括結他手「糖兄」潘雲峰（Sebastian）同埋主音「糖妹」黃山怡（Kandy）.
Rozet-Saint-Albin
Rozet-Saint-Albin係法國嘅一個市鎮，位置喺埃納.
Taan4
taan4係拉丁字母同阿剌伯數字串字，指：
廣東話拼音
廣東話拼音，數字代表聲調.
孝子角排
孝子角排（Hau Tsz Kok Pai）係香港大埔區一島，附屬塔門，而家無人住喺上面.
路德維希三世
路德維希三世可以指：
Taan3
taan3係拉丁字母同阿剌伯數字串字，指：
廣東話拼音
廣東話拼音，數字代表聲調.
Lanildut
Lanildut係法國嘅一個市鎮，位置喺布禮斯大區嘅菲尼斯泰爾.
富良野市
富良野市係日本北海道上川支廳嘅一個城市. 喺2005年3月31日人口有25,231人.
1958年嘅土耳其
1958年嘅土耳其係介紹土耳其喺1958年嗰陣發生過啲乜事.
仲愷國家高新技術產業開發區
仲愷國家高新技術產業開發區係中國廣東惠州一區，面積320平方公里，人口50萬.
Rozières-sur-Crise
Rozières-sur-Crise係法國嘅一個市鎮，位置喺埃納.
MIRROR.WE.ARE LIVE CONCERT 2022
《MIRROR.WE.ARE LIVE CONCERT 2022》係香港男子音樂組合MIRROR嘅第三個演唱會，係組合頭一個喺香港體育館搞嘅演唱會. 而呢個演唱會亦係香港體育館頭一個用實名制賣飛嘅演唱會. 主辦單位係MakerVille同大國文化.
爭議同事故
今次演唱會由公開賣飛至到正式表演，都出現唔少爭議同事故.
只留較差嘅位畀公開發售
演唱會約莫三分之二嘅飛都預留做內部認購同贊助商，只係得約莫三分之一嘅飛公開發售，而公開發售嘅位置都係後排同比較差嘅位置，即使有小量係前排嘅位，亦有粗電纜遮擋視線.
門票發售網站超出負荷
演唱會喺5月31號朝早10點正式開售約莫37,700張飛，但因為門票發售網站超出負荷，好多人去買飛嗰陣都載入唔到，甚至等咗大半日最後都係買唔到.
捆綁式銷售壓榨歌迷
部份贊助商攞到飛後藉住捆綁式銷售去增加自己嘅生意. 其中香港電訊搞咗個門票抽獎活動，抽中後再選購至少過萬港紙嘅指定服務就可以攞飛，因為好多歌迷買唔到飛，逼住要幫襯去攞飛，令佢哋覺得呢種做法係搶錢.
總綵排誤踩台板意外
7月24號開騷前一晚嘅總綵排，因為各人唔熟悉舞台機關，有人誤踩台板而令一位舞蹈員受傷入院. 意外之後因為有人將責任推到舞蹈員身上，一度令大量舞蹈員不滿，最後MIRROR成員出聲撐舞蹈員，先至平息事件.
舞台機關唔穩陣
7月25號第一場，江𤒹生喺貨車型升降台跳唱，期間升降台突然搖動，佢要用手撐地企穩. 同場後段，MIRROR一眾成員企喺吊起嘅天橋上面演唱，但橋板激烈搖動，亦有成員差啲跌倒. 第二場開始將天橋演唱環節改喺平地演唱.
陳瑞輝失足跌落台
7月26號第二場，陳瑞輝喺演講環節因為行得太近台邊而失足跌落台，好彩只係左手前臂擦傷，冇大礙. 第三場開始陳瑞輝改喺平地演講.
冧巨型屏幕導致演唱會腰斬
7月28號第四場，呂爵安同盧瀚霆跳唱嗰陣，舞台上面一個4米乘4米、重600公斤嘅巨型屏幕突然冧咗，壓傷兩個舞蹈員，MIRROR經理人黃慧君上台向現場觀眾宣佈演唱會因發生重大事故而即時腰斬，而救護員到場將傷者送到伊利沙伯醫院. 兩名傷者入面，一位重傷一位輕傷，重傷嗰位係女子組合COLLAR成員蘇芷晴男朋友李啟言（阿Mo），輕傷嗰位舞蹈員張梓峯. 張梓峯喺29號晚已經出院；李啟言因為腦部同頸椎受傷，一路要留喺深切治療部同做多次手術.
酸鹼度
酸鹼度（），又叫pH值，符號係pH，係溶液酸鹼程度嘅指標，喺1909年由丹麥生物化學家索倫·索倫聲（Søren Sørensen）提出.
定義
酸鹼度主要通過溶液入面嘅氫離子活度去計. 一般情况下（25℃、298K到）： 另外：
公式
pH值嘅計算公式：
喺一個標準溫度同大氣壓情況：
但係喺非水溶液或標準溫度同大氣壓情況，pH=7嘅溶液未必係中性，嗰時先睇呢種溶劑喺嗰個環境入面嘅電離常數而決定pH係咪中性. 因為實際入面嘅溶液唔係理想溶液，所以凈用H+濃度嚟計，係未必準，所以點都計唔到好準嘅溶液pH數值. 跟住應該要用H+活度嘅計算公式：
噉喺理論入面講：如果知氫離子活度aH+，就知溶液嘅準確pH係乜.
測量
有好多種方法測溶液嘅酸鹼度：
大亞灣經濟技術開發區
大亞灣經濟技術開發區係中國廣東惠州一區，面積24平方公里.
Taan5
taan5係拉丁字母同阿剌伯數字串字，指：
廣東話拼音
廣東話拼音，數字代表聲調.
上川郡 (石狩國)
上川郡係日本北海道上川支廳嘅一個自治郡，轄下有8町. 以石狩國區分原因係明治時代初期哩帶領域係石狩國嘅領土.
淇澳
淇澳，又叫淇澳島（），中國一洲，今歸廣東省珠海市，香洲區東北邊，大清時屬香山縣. 珠海市東面洋面，零丁洋西部. 淇澳原為水上人聚集之水陸，現時變成珠海旅遊區. 淇澳介於澳門同珠江口之間，澳門入廣州，會過淇澳，可謂珠江外門.
有淇澳大橋過金星門洋面，入珠海市內. 原本為港珠澳大橋搭路，最後方案唔經淇澳.
史
大明鎖國之後，西洋人即葡國人，租借香山縣南端澳門. 所以外國人會聚集澳門補給，得批文，船先至入得廣州經商. 大清時同樣.
淇澳就近澳門，船會經淇澳入珠江. 淇澳同香山之間，有金星門，重要水道之一.
鴉片戰爭前傳說
未有第一次鴉片戰爭之前，走私鴉片甚為嚴重.
《兩廣總督盧坤致洋商諭令》，以及英國東印度公司檔案，講及鴉片戰爭之前，淇澳人曾對抗英人.
呢單嘢冇廣州爆發嘅三元里人民抗英鬥爭嗰單嘢咁大，之不過早過佢成八年咁耐，喺中國人民反侵略鬥爭史上有一定嘅歷史地位. 其實淇澳村入面唔係凈發生咗呢單嘢. 喺爆鴉片戰爭之前，有好多鬼佬嚟嘅鴉片走私船，就停響淇澳金星門海嗰頭，走私鴉片嘅基地.
廟
淇澳祖廟、天后廟、文昌宮、東澳古廟
祠
鍾氏大宗祠、仲亮鍾公祠
墓
鍾朝海家族墓、鍾玉瑚家族墓、六世祖耀燦墓、黎龍德墓
名人故居
蘇兆徵故居
其他
大王角燈塔、社稷壇
教育基地
二〇〇〇年春，蔣秋霞、韋鈺等二十位全國政協委員，有份提案，將淇澳島嘅白石街，整成中國國家級嘅愛國主義教育基地. 珠海市委同市政府決定咗，搵歷史專家研究考察. 夏天，政協委員接到珠海通知之後，查咗中外幾十種同佢有關嘅著作資料，未搵到淇澳村居民對抗英人事跡. 九月，中國政府派人去咗英國倫敦，去到英國國家檔案館查資料，發現英國外交部檔案F．O．1048，東印度公司文檔，搵到同呢單嘢有關、塵封咗百六幾年嘅二十二份原始檔案. 十月，珠海市政府開嘅《淇澳白石街同鴉片戰爭》嘅研討會，公佈歷史發現.
攷
類:香洲區 類:珠海嘅島 類:珠江
葡撻
葡撻（pastel de nata，複數形式 pastéis de nata），又叫葡式奶油撻、焦糖瑪琪朵蛋撻、葡式蛋撻，係一種小型嘅奶油酥皮餡餅點心，係蛋撻嘅一種，焦黑嘅表面（係糖過度受熱後嘅焦糖）係佢嘅特徵. 通常喺葡萄牙同葡萄牙語圈國家或者係有好多葡萄牙移民嘅國家及地區（好似美國、澳門、加拿大、盧森堡同法國）搵到. 葡撻嘅葡語名意思係牛油糕點. 佢葡語嘅別名叫 pastel de Belém（複數形式為 pastéis de Belém），解「貝倫區嘅糕點」.
里斯本發明
葡撻最早由19世紀葡萄牙里斯本貝倫區熱羅尼莫斯修道院（Mosteiro dos Jerónimos） 嘅修女發明 ，1820年代修道院閂咗. 喺1837年開始，啲蛋撻喺世俗餅店Casa Pastéis de Belém有得賣，因為店面位於里斯本貝倫區（Belém），嗰度賣嘅蛋撻叫白冷撻（pastéis de Belém）. 今時今日，餅店已經係貝倫區嘅旅遊熱點.
澳門改良
1989年，英國人安德魯·史斗（Andrew Stow）將葡撻帶咗嚟澳門，改咗用英國嘅奶黃餡同少咗糖嘅份量之後，就變得好出名，而且做咗澳門好出名嘅小食. 1989年安德魯喺路環撻沙街一號開咗間安德魯餅店，係葡撻嘅鼻祖. 之後佢嘅分店開到兩岸三地、日本、泰國、菲律賓及韓國，而且跟佢做嘅人都唔少. 佢同太太瑪嘉烈1997年離婚之後，太太就用瑪嘉烈爾個名喺澳門半島開咗間鋪，後來又同KFC合作出咗套餐.
傳入香港同臺灣同引起一時熱潮
1990年代尾，香港嘅葡撻係喺澳門改良之後，由肯德基將佢傳咗入香港，做咗香港喺港式蛋撻之後第二種外國嚟嘅點心. 肯德基同時亦將葡撻傳咗去台灣，令到葡撻喺香港同台灣曾經係熱門嘅甜品，好多葡撻專賣店好短時間大量開鋪，連肯德基都趕上爾個熱潮，葡撻一時間變咗熱門商品，甚至一路導致蛋價上揚，雞蛋供不應求，但熱潮亦好快退卻，甚至爾家被視為有好多反式脂肪嘅唔健康食物，好多餅店都唔再賣葡撻. 至於肯德基執咗葡撻專門店之後，仲喺舖入面賣葡撻做甜品. 由於肯德基成日出新嘅葡撻口味而受到好評，亦都獲得「俾炸雞耽誤嘅葡撻店」嘅稱號.
葡撻之前喺台灣暴起暴跌嘅歷史，由此出咗啲新嘅詞語：「蛋撻效應」、「蛋撻現象」同「蛋撻化」等去形容呢種一時間一窩蜂開鋪而又好快執笠嘅現象.
食用
葡撻可以熱食或者凍食. 食用嘅時候可以淋肉桂、糖同半生蛋.
石原直樹
（）係日本足球員，司職前鋒，效力仙台七夕.
石牛洲
石牛洲（Shek Ngau Chau）係香港大埔區一島，喺大鵬灣入面，近深圳大鵬半島，而家無人住喺上面.
繪架座
繪架座（Pictor）係家下八十八西洋星座之一. 佢響天球南部，佔天球面積247平方度. 地球北半球來講，繪架座係冬天嘅星座，即係冬夜會見到. 肉眼可以睇到嘅星，約莫30粒到. 有一 到四等星3粒，即係有3等星1粒、4等星2粒.
沖之鳥礁
沖之鳥礁，或者叫沖鳥礁，日本叫沖之鳥島（沖ノ鳥島），係西太平洋菲律賓海一個環礁，喺呂宋以東，日本列島以南，而家係由日本實際管轄，被日本當局當做國土最南嘅陸地.
日本曾經向聯合國申請將沖之鳥礁當做大陸架，將附近海域劃做日本嘅專屬經濟區，不過聯合國認為嗰度只係礁石而唔係島嶼，個申請無批准到.
梅江
梅江係中國廣東梅州一區，面積571平方公里，人口41萬.
上川郡 (天鹽國)
上川郡係日本北海道上川支廳嘅一個自治郡，轄下有3町. 以天鹽國(日文：天塩国)區分原因係明治時代初期哩帶領域係天鹽國嘅領土.
張大大
張大大（；；Wayne Zhang；），曾用名張韡，係中國大陸嘅男主持人，上海人. 佢喺上海戲劇學院畢業.
演藝經歷
2010年開始擔任湖南衛視主持人，主持湖南娛樂頻道節目《單身廚房》 ，擔任2010年度星姐選舉主持人，4月，主持《舞動奇蹟》第三季發佈會. 2011年開始主持節目《挑戰麥克風》第四季. 2013年，為湖南衛視《我是歌手》第一季黃貫中嘅芒果經紀人. 7月，主持節目《娛樂急先鋒》. 2015年，為湖南衛視《我是歌手》第三季譚維維嘅芒果經紀人. 2016年，為湖南衛視《我是歌手》第四季HAYA樂團嘅芒果經紀人，同年亦主持幾檔王牌節目，包括安徽衛視嘅《超級大首映》 、騰訊視頻嘅《周一見》 ，樂視嘅《顏值大戰》、愛奇藝嘅《大學生來了》 ，同年7月，加盟湖南衛視大型女團綜藝節目《夏日甜心》擔任甜心兄長. 2017年，為湖南衛視《歌手2017》譚晶嘅音樂合夥人.
連出去
類:上海人
Historia de un Amor
《Historia de un Amor》係首西班牙話歌，意思係段愛嘅故仔. 而香港等地，香港報人兼填詞人陳蝶衣寫嘅以中文版《我心裏沒有他》（又叫《我的心裏只有你沒有他》）最出名，而有套電影《麥兜菠蘿油王子》亦借首曲填咗廣東話歌詞《爸爸帶我去小便》.
首歌係巴拿馬填詞人Carlos Eleta Almaran係佢兄弟個老婆死咗之後寫嘅. 呢首歌同時係一齣1956年由Libertad Lamarque演出嘅同名墨西哥電影入面嘅原聲音樂. 首歌講一個男人失去咗個女人嘅痛苦.
特約經營
特約經營係一種生意模式，特約業權者有產品秘方、版權、商業專營權等，佢出租畀特約經營加盟者做生意. 而後者按合約支付入會費、加盟費、年費、顧問費、指定買貨、交出生意額財政報表、同特約經營業權者對分盈利.
例子
分類:生意 分類:商業
赤洲
赤洲（Port Island），香港一洲，地屬大埔區. 洲上有石好紅，所以叫赤洲. 而家無人住喺上面. 全洲屬船灣郊野公園（擴建部份），有郊野公園條例規限. 赤洲守住赤門口同大鵬灣水域. 西北同黃竹角嘴間成海門，叫大赤門. 南又同塔門成海門，叫赤洲口.
赤洲東北向北近岸，泥水坑氹. 西面有灣名大灣，又寫大環. 東北角叫羊頭角，海水浸饋成海蝕柱，南角就叫紅鷹嘴.
地質
地質有三分之二係沉積岩，呈紅色，其餘係凝灰岩，出自早白堊紀. 沉積岩有礫岩、砂岩同粉砂岩，都係赤紅. 中生代時火山活躍. 火山停爆後，香港氣候乾燥炎熱，火山受風化倒冧，岩石中鐵質，氧化成紅色.
阿洛伊斯王儲
阿洛伊斯王儲（德文：Erbprinz Alois，），全名阿洛伊斯·菲臘·馬利亞（德文：Alois Philipp Maria），係列支敦士登現任王儲兼攝政王.
生平
佢1968年響瑞士蘇黎世出世，係時任王儲漢斯-亞當同老婆瑪麗·甘斯基共同嘅第一個細路. 1989年老豆繼位做大公，佢就升做王儲.
佢曾經響入讀Liechtenstein Grammar School，之後到英國桑赫斯特皇家軍事學院讀書. 後嚟佢加入高士廉衛隊，到過香港同英國；六個月後，佢到奧地利薩爾斯堡大學留學. 1993年，佢響呢間大學攞到法學碩士學位.
畢業後，佢一直響倫敦一間會計師事務所打工. 去到1996年5月，佢返到華杜茲.
2004年8月15號（即列支敦士登日），老豆漢斯-亞當二世決定任命佢做攝政王，將日常事務交畀佢處理，為政權交接做準備 ，就好似當年阿爺對老豆做嘅嘢一樣. 不過漢斯-亞當依然係名義上嘅國家元首.
屋企
1993年7月3號，佢響華杜茲嘅華杜茲主教座堂同拜仁嘅蘇菲女公爵結婚. 蘇菲係已經亡國嘅德國拜仁王朝後人，大伯法蘭茲公爵係現任德國拜仁王朝首領、老豆麥斯米倫就係德國拜仁王朝首領繼承人. 佢哋有四個仔女：
禾羅迪美·澤連斯基
禾羅迪美·柯歷山祖域治·澤連斯基，俄語弗拉芝美·亞歷山德拉維遲·澤連斯基（Володимир Олександрович Зеленський，）係當今烏克蘭總統，由2019年做到而家. 佢出生喺個猶太家庭，母語俄語；做總統之前做演員，開創同埋主演喜劇「人民公僕」，角色亦都係總統. 隨著俄羅斯喺2022年入侵烏克蘭，佢自任新成立嘅最高統帥部主席同埋武裝部隊最高統帥.
澤連斯基創立嘅政黨「人民公僕」喺2019年烏克蘭議會選舉贏到過半數席位. 佢定位做反建制、反腐敗. 佢參選嘅政綱係完結同俄羅斯嘅衝突，嘗試同俄羅斯總統普京對談，佢嘅政府睇到2021年烏克蘭俄羅斯衝突升級，以致2022年俄羅斯入侵烏克蘭，留喺烏克蘭境內嘅佢呼籲其他國家幫手. 佢領導烏克蘭抵抗，令佢成為國際紅人，對抗入侵嘅代表人物.
隅田川
隅田川係日本關東地區荒川嘅主要支流，長23.5公里，成條喺東京都入面，流入東京灣.
Rozoy-Bellevalle
Rozoy-Bellevalle係法國嘅一個市鎮，位置喺埃納.
梅縣
梅縣區係中國廣東梅州嘅市轄區，面積2755平方公里，人口55萬.
Lampaul-Ploudalmézeau
Lampaul-Ploudalmézeau係法國嘅一個市鎮，位置喺布禮斯大區嘅菲尼斯泰爾.
1959年嘅土耳其
1959年嘅土耳其係介紹土耳其喺1959年嗰陣發生過啲乜事.
長索
長索（Cheung Sok）係香港荃灣區一島，近陰澳鹿頸，而家無人住喺上面.
類:大嶼山東北
媽咪Kingdom
《媽咪Kingdom》（Mami Kingdom）係香港電視娛樂製作嘅育兒資訊節目，由周雅霏同陳子豐主持，2022年2月12號到4月16號逢禮拜六20:00-20:30喺ViuTV播出. 節目會講懷孕同育兒相關嘅話題.
城區 (汕尾)
城區係中國廣東汕尾一區，面積421平方公里，人口45萬.
對號入座
《對號入座》（Abracadabra）係香港電視娛樂製作嘅玄學節目，2020年7月13號到8月7號逢禮拜一到五23:00-23:30喺ViuTV播，由林二汶同魔法塔羅師Jan Jan主持. 節目用十二星座同塔羅牌做主題，形式同ViuTV另一玄學節目《點相III》有些少似，都係由藝人做現場觀眾同主持互動.
十二星座男女
節目參與者跟星座四象（火象、土象、風象、水象）分做四組，每組有一位「象主」同另外5位演出者.
火地省
火地省可以係：
路德維希三世 (拜仁)
路德維希三世（Ludwig III，）全名路德維希·利奧波德·祖瑟夫·馬利亞·阿洛伊斯·亞爾菲臘（Ludwig Leopold Joseph Maria Aloys Alfred），係拜仁王國末代國王，1913年至1918年在位. 一戰時期帶領住國家參戰，響戰爭玩完之後畀人廢咗.
生平
1845年，路德維希響拜仁慕尼黑出世，係拜仁攝政王路波德同奧地利女大公奧古斯塔嘅第一個細路，個名嚟自阿爺路德維希一世. 同時佢亦係法國國王路易十四同英格蘭王征服者威廉嘅後人之一.
路德維希響BB嗰陣一直響慕尼黑王宮生活. 到佢十歲嗰時，全家搬到洛伊希滕貝格宮.
1861年，即佢16歲嗰時，佢開始參軍.
雙魚座
雙魚座（Pisces），又叫魚座，係家下八十八西洋星座之一. 佢響天球赤道一帶，佔天球面積889平方度. 地球北半球來講，雙魚座係秋天嘅星座，即係秋夜會見到. 肉眼可以睇到嘅星， 約莫75粒到. 有一到四等星7粒，即係有4等星7粒.
歷史
雙魚座係古希臘托勒密所編嘅托勒密48星座之一.
荒川
荒川係日本關東地區一條河，長173公里，由埼玉縣經東京都流入東京灣. 主要支流包括隅田川.
鷹棲町
鷹棲町(日文：鷹栖町)係日本北海道上川支廳上川郡嘅一個町. 喺2006年3月31日人口有7,492人.
Taang1
taang1係拉丁字母同阿剌伯數字串字，指：
廣東話拼音
廣東話拼音，數字代表聲調.
程頤
程頤（），字正叔，係北宋理學家同教育家，佢同佢阿哥程顥都係北宋時期宋明理學嘅奠基人.
紅海灣經濟開發試驗區
紅海灣經濟開發試驗區係中國廣東汕尾一區，面積88平方公里，人口9萬.
鹹網
鹹網係指啲專以人類性文化做主題、針對大人而開嘅網站，目的係畀啲鍾意性生活或者第啲有關嘅大人一個信息交流同分享平台. 鹹網多數係「18禁」，因為佢涉到好多細路唔啱睇嘅色情嘢.
Rozoy-sur-Serre
Rozoy-sur-Serre係法國嘅一個市鎮，位置喺埃納.
燈籠洲 (荃灣)
燈籠洲（Tang Lung Chau）係香港荃灣區一島，近馬灣，有座法定古蹟燈籠洲燈塔.
華僑管理區 (汕尾)
華僑管理區係中國廣東汕尾一區，面積32平方公里，人口2萬.
程顥
程顥（），字伯淳，係北宋理學家同教育家，佢同佢細佬程頤都係北宋時期宋明理學嘅奠基人.
Taang4
taang4係拉丁字母同阿剌伯數字串字，指：
廣東話拼音
廣東話拼音，數字代表聲調.
1960年嘅土耳其
1960年嘅土耳其係介紹土耳其喺1960年嗰陣發生過啲乜事.
東神樂町
東神樂町(日文：東神楽町)係日本北海道上川支廳上川郡嘅一個町. 喺2006年12月31日人口有7,649人.
南魚座
史
南魚座係古希臘托勒密所編嘅托勒密48星座之一.
圍頭話
圍頭話，又叫新安話，係香港同深圳一種話，係粵語一種，流行喺舊時新安縣一帶，同東莞話接近，通常係呢帶本地人講嘅. 之不過近年經已式微，畀省城口音取代. 因為同市區嘅省城口音唔同，舊時唔少英國人誤會係客家話. 事實上佢某啲音比客家話古老. 圍頭係村咁解，圍頭話村、圍兩字互通. 圍頭話唔係條條村都同字同音，村同村之間都會有少少唔同.
圍頭話起源未有定論，舊時本地人大族都講呢隻話. 大唐時香港係屯門鎮管地，有唔少中原人來鎮守，但未知同圍頭話有無關係. 本地大族來講，由1129年大宋年間江西鄧氏移來錦田，可以當係圍頭話嘅起點. 之後有江西文氏1206年定居屯門，1350年左右福建汀州廖氏定居上水，上水重有侯氏，粉嶺彭氏，元朗山貝林氏，重有深圳鄭氏. 雖然佢哋都係由其他地方移來，但係比客家人來早最少成個世紀，所以會以本地人自居.
周潤發曾經喺喜劇電影《我愛扭紋柴》入面扮演一個圍頭人角色，電影入面曾經多次出現圍頭話對白. 另外，TVB劇《EU超時任務》嘅主角（王浩信做）都係圍頭村村長，亦都有講好多圍頭話對白.
其他
蘇永康嘅歌曲〈那誰〉，歌名都係圍頭話嚟，即係「邊個」咁解.
無生源論
（abiogenesis）係話「生命係冇生命嘅嘢度嚟」嘅學說. 今時今日，無生源論係多數講地球上生命嘅起源呢個假設，好似：原始湯（primeval soup），喺嗰度生命由分子變成有自我復製力嘅份子（en:biopoiesis），不過呢個無生源論嘅諗法早喺幾千年前嘅希臘就係有人提出.
最經典嘅無生源論，就係而家叫嘅「自己生出嚟」（Spontaneous generation），話：生勾勾嘅嘢係由爛嘅有機物度嚟，好似蛆蟲由爛肉度生出嚟.
基礎概念
首先，廿一世紀初嘅主流生物學有兩個確立咗嘅前設： 知道咗呢兩點之後，好自然嘅一條問題就係，地球上面嘅第一條生命係由邊度嚟同埋點樣誕生嘅呢？多數相關領域嘅科學家都認為，最初嘅有機（organic）化合物係由無機（inorganic）化合物喺巧合嘅環境因素下產生嘅；例如係生物化學上好出名嘅米勒-尤里實驗（Miller–Urey experiment）噉，喺呢個實驗當中，研究者嘗試喺實驗室嗰度模擬早期地球嘅環境－即係喺一個封閉嘅容器裏面，設置一個喺化學成份上同早期地球相似嘅環境，再將溫度同壓力等嘅物理特性設成同早期地球相似，而呢個實驗顯示，早期地球嘅環境的確有可能引起一啲將無機化合物變成有機化合物（例如係氨基酸）嘅化學反應 ，當中磷脂（phospholipids）喺嗰種環境下仲曉自發噉樣由磷脂雙分子層（lipid bilayers）嗰度產生出嚟－前者係細胞膜嘅基本組成部份，對於細胞嘅生存好緊要.
至於構成生物最重要嘅三種聚合物：DNA、RNA 同埋蛋白質，究竟係邊個出現先，目前科學界都仲未有一致嘅共識. 不過亦有研究發現，組成 DNA 同 RNA 嘅化合物可以喺外太空環境下產生，所以啲原材料有可能係喺太空嗰度產生，再飛落地球嘅.
蛋白質問題
喺廿一世紀初嘅無生源論上，「有 DNA 先定有蛋白質先」係一條受關注嘅問題：傳統定義上嘅生物冚唪唥都有能力整蛋白質－蛋白質係一大類由氨基酸組成嘅聚合物（polymer），對好多生命過程都不可或缺. 而喺生物體內控制啲蛋白質嘅合成嘅就係 DNA：一條 DNA 上面嗰啲基因決定咗隻生物嘅身體會合成邊一啲種類嘅蛋白質，而唔同種嘅蛋白質整出嚟嘅結構會唔同，所以 DNA 間接決定咗隻生物嘅身體構造同特徵；另一方面，基因嘅形成又係要有蛋白質先搞得掂嘅. 於是乎就有個「有 DNA 先定有蛋白質先」嘅問題，就好似詏緊「有雞先定有蛋先」噉. 廿一世紀嘅生物學目前基本上肯定，基因同蛋白質唔係獨立噉各自出現嘅.
為咗解決「有 DNA 先定有蛋白質先」呢條問題，英國生物學家法蘭西斯·卡里卡（Francis Crick）提出咗 RNA 世界（RNA world）嘅諗法：RNA 都係一種聚合物，喺蛋白質合成嘅過程中途會出現並且轉化做第啲嘢，最後產生蛋白質；RNA 好似 DNA 噉能夠儲起啲資訊，又好似某啲蛋白質噉能夠催化某啲化學反應（後者呢一點喺 1986 年由美國一位化學家驗證咗 ），即係大致上可以諗成：
根據 RNA 世界論，地球上面嘅第一條生命就係建基於 RNA 嘅，而事實係有跡象顯示 RNA 世界嘅諗法真係解釋得到生命起源－細胞最緊要嗰啲部份（即係喺生命史上要最先產生出嚟嘅部份）好多都係主要，甚至完全，由 RNA 組成嘅.
不過呢個學說都唔係話完全冇爭詏. 一方面，有生物化學等領域嘅科學家指出，RNA 嗰啲前置物（即係會做化學反應嚟產生 RNA 嘅嘢）喺化學上好穩定，所以呢啲前置物做化學反應一般都做得好慢，令到同其他有機分子比起上嚟，RNA 難啲由無機分子度合成出嚟；另一方面，有一啲實驗又做咗出嚟，顯示某啲種類嘅 RNA 分子的確有可能喺早期地球嘅環境之下產生 －即係撐咗 RNA 世界論. 總括嚟講，對於 RNA 世界嘅諗法，廿一世紀初嘅科學界仲未有完全一致嘅共識.
泛種論
泛種論（panspermia hypothesis）係一個有關地球生命起源嘅假說. 根據呢個假說，早期地球上產生有機分子嘅化合物係由外太空嗰度嚟嘅 ： 結合呢一柞研究嘅結果：早期地球上面嗰啲 DNA 同 RNA 唔一定要係喺地球上面產生嘅；於是有科學家就諗，有生命嘅嘢（或者至少生命必要嗰啲化合物）可能係喺太空嗰度產生，然後跟手坐住啲小行星飛去一啲啱生物生存嘅行星嗰度發展. 再廣義化啲噉睇，宇宙當中好可能有大量帶有有機化合物嘅小行星喺太空裏面飛嚟飛去，將生命帶去宇宙嘅各個角落.
攷
<!-- According to 亞里士多德 it was a readily observable truth that aphids arise from the dew which falls on plants, fleas from putrid matter, mice from dirty hay, and so forth. In the 17th century such assumptions started to be questioned; such as that by Sir Thomas Browne in his Pseudodoxia Epidemica, subtitled Enquiries into Very many Received Tenets, and Commonly Presumed Truths, of 1646, an attack on false beliefs and "vulgar errors." His conclusions were not widely accepted, e.g. his contemporary, Alexander Ross wrote: "To question this (i.e., spontaneous generation) is to question reason, sense and experience. If he doubts of this let him go to Egypt, and there he will find the fields swarming with mice, begot of the mud of Nylus, to the great calamity of the inhabitants."
In 1546 the physician Francastoro theorized that diseases were caused by invisible living creatures, but this was not widely accepted. Next, Robert Hook published the first drawings of a microorganism in 1665. He is also credited for naming the cell which he discovered while observing cork samples.
Then in 1676 Anthony van Leeuwenhoek discovered microorganisms that, based on his drawings and descriptions is thought to be protozoa and bacteria.This sparked a renewal in interest in the microscopic world.
The first step was taken by the Italian Francesco Redi, who, in 1688, proved that no maggots appeared in meat when flies were prevented from laying eggs. From the seventeenth century onwards it was gradually shown that, at least in the case of all the higher and readily visible organisms, the previous sentiment regarding spontaneous generation was false. The alternative seemed to be omne vivum ex ovo: that every living thing came from a pre-existing living thing (literally, from an egg).
In 1768 Lazzaro Spallanzani proved that microbes came from the air, and could be killed by boiling. Yet it was not until 1861 that Louis Pasteur performed a series of careful experiments which proved that organisms such as bacteria and fungi do not appear in nutrient rich media of their own accord in non-living material, and which supported cell theory.
Three years earlier, Darwin's On the Origin of Species by Means of Natural Selection (published in 1859), had presented an argument that modern organisms had evolved, over immense periods of time, from simpler ancestral forms, and that species changed over time in accordance with cell theory. Darwin himself declined to speculate on some implications of his theory - that at some point there may have existed an ur-organism with no prior ancestor and that such an organism may have come into existence, formed from non-living molecules.
Although Pasteur had demonstrated that modern organisms do not generate spontaneously in nonliving nutrients, his experiments were limited to a smaller system, and for a shorter time, than the open surface of the planet over millions or billions of years. The ur-organism implied by Darwin's theories would have occurred in the deep geological past, 3.87 billion years ago, and it had a billion years from the beginning of the planet to be formed.
原始湯
In 1936 Aleksandr Ivanovich Oparin, in his "The Origin of Life on Earth", suggested that organic molecules could be created in an oxygen-less atmosphere, through the action of sunlight. These molecules, he suggested, combine in ever-more complex fashion until they are dissolved into a coacervate droplet. These droplets could then fuse with other droplets and break apart into two replicas of the original. This could be viewed as a primitive form of reproduction and metabolism. Favorable attributes such as increased durability in the structure would survive more often than nonfavorable attributes.
Around the same time J. B. S. Haldane suggested that the earth's pre-biotic oceans - very different from their modern counterparts - would have formed a "hot dilute soup" in which organic compounds, the building blocks of life, could have formed. This idea was called biopoiesis or biopoesis, the process of living matter evolving from self-replicating but nonliving molecules.
In 1953, taking their cue from Oparin and Haldane, the chemist Stanley L. Miller working under Harold C. Urey carried out an experiment on the "primeval soup". Within two weeks a racemic mixture, containing 13 of the 22 amino acids used to synthesize proteins in cells, had formed from the highly reduced mixture of methane, ammonia, water vapor and hydrogen. While Miller and Urey did not actually create life, they demonstrated that more complex molecules could emerge spontaneously from simpler chemicals. The environment simulated atmospheric conditions as the researchers understood them to have been on the primeval earth, including an external energy source in the form of a spark, representing lightning, and an atmosphere largely devoid of oxygen. Since that time there have been other experiments that continue to look into possible ways for life to have formed from non-living chemicals, e.g. the experiments conducted by Joan Oró in 1961.
Clay hypothesis
Clay hypothesis (sometimes called clay theory) has been presented by Graham Cairns-Smith as a possible solution of the problem of origin of life from inorganic non-living matter. It is based on the assumption that original living organisms were low-complexity "naked genes", whose shape and chemical properties influenced their survival chances; the transition from inorganic lifeforms to DNA-based organisms was a "genetic takeover".
Cairns-Smith suggests crystals as original naked genes, and in particular clays. Clays can also include other atoms and molecules in their structures, and perhaps evolved including more and more complex structures, until DNA-related molecules would have taken control of the organism, becoming the genetic driver of its life.
Criticisms
The modern concept of abiogenesis has been criticized by scientists throughout the years. Astronomer Sir Fred Hoyle did so based on the probability of abiogenesis actually occurring. Hubert Yockey did so by saying that it is closer to theology than science.
Other scientists have proposed counterpoints to abiogenesis, such as, Harold Urey, Stanley Miller, Francis Crick (a molecular biologist), and Leslie Orgel's Directed Panspermia hypothesis.
Beyond making the trivial observation that life exists, it is difficult to prove or falsify abiogenesis; therefore the hypothesis has many such critics, both in the scientific and non-scientific communities. Nonetheless, research and hypothesizing continue in the hope of developing a satisfactory theoretical mechanism of abiogenesis.
Hoyle
Sir Fred Hoyle, with Chandra Wickramasinghe, was a critic of Earth-bound chemical evolution. Specifically Hoyle rejected chemical evolution to explain the naturalistic origin of life. His argument was mainly based on the improbability of what were thought to be the necessary components coming together for chemical evolution. Critics sometimes refer to his arguments on this topic as Hoyle's Fallacy. Though modern theories address his argument, Hoyle never saw chemical evolution limited to Earth as a reasonable explanation. Hoyle preferred panspermia as an alternative natural explanation to the origin of life on Earth.
Yockey
Information theorist Hubert Yockey argued that chemical evolutionary research faces the following problem: Research on the origin of life seems to be unique in that the conclusion has already been authoritatively accepted …. What remains to be done is to find the scenarios which describe the detailed mechanisms and processes by which this happened.
One must conclude that, contrary to the established and current wisdom a scenario describing the genesis of life on earth by chance and natural causes which can be accepted on the basis of fact and not faith has not yet been written. In a book he wrote 15 years later, Yockey argued that the idea of abiogenesis from a primordial soup is a failed paradigm: Although at the beginning the paradigm was worth consideration, now the entire effort in the primeval soup paradigm is self-deception on the ideology of its champions. …
The history of science shows that a paradigm, once it has achieved the status of acceptance (and is incorporated in textbooks) and regardless of its failures, is declared invalid only when a new paradigm is available to replace it. Nevertheless, in order to make progress in science, it is necessary to clear the decks, so to speak, of failed paradigms. This must be done even if this leaves the decks entirely clear and no paradigms survive. It is a characteristic of the true believer in religion, philosophy and ideology that he must have a set of beliefs, come what may (Hoffer, 1951). Belief in a primeval soup on the grounds that no other paradigm is available is an example of the logical fallacy of the false alternative. In science it is a virtue to acknowledge ignorance. This has been universally the case in the history of science as Kuhn (1970) has discussed in detail. There is no reason that this should be different in the research on the origin of life. Yockey, in general, possesses a highly critical attitude toward people who give credence toward natural origins of life, often invoking words like "faith" and "ideology". Yockey's publications have become favorites to quote among creationists, though he is not a creationist himself (as noted in this 1995 email).
The second law of thermodynamics
The second law of thermodynamics states that entropy (dispersal of energy) will tend to increase in an isolated system as time continues and differences in temperature, pressure and density tend to even out. More strictly, the entropy of a system can decrease only if work is done, i.e. energy is transferred from outside the system.
Intelligent design proponent Stuart Pullen challenged the concept of abiogenesis on the grounds that the creation of life from nonlife would violate the above law, since creation of living organisms must be associated with a decrease in the entropy of the system. Math professor J. Rosenhouse counters that the Earth is not an isolated system, but an open system receiving energy from the Sun. Furthermore, he points out that the time scales in which such large systems reach equilibrium can be very long, during which time local fluctuations in entropy are perfectly feasible, and may be observed all the time. Furthermore, the concept of entropy in thermodynamics is not identical to the common notion of "disorder". For example, a thermodynamically closed system of certain solutions will eventually transform from a cloudy liquid to a clear solution containing large "orderly" crystals. Most people would characterize the former state as having "more disorder" than the latter state. However, in a purely thermodynamic sense, the entropy has increased in this system, not decreased. The units of measure of entropy in thermodynamics are "units of energy per unit of temperature". Whether a human perceives one state of a system as "more orderly" than another has no bearing on the calculation of this quantity. The common notion that entropy in thermodynamics is equivalent to a popular conception of "disorder" has caused many non-physicists to completely misinterpret what the second law of thermodynamics is really about.
External links
-->
黃山怡
黃山怡（Kandy Wong；，藝名糖妹）係香港唱歌組合糖兄妹個主音，個樣一直被人話似女歌手陳慧嫻，所以被人叫「翻版陳慧嫻」，佢係無綫電視合約藝員，拍過飲食節目，2014年演劇集《女人俱樂部》扮1980年代女學生梁金燕，被人話激似1980年代嘅陳慧嫻.
窗格
窗格，窗一種，木窗中間，有木條砌成有格花紋，成窗通窿透光透風. 另外又寫窗隔，阻隔之意. 又或寫做窗槅. 有時為咗隔寒，而糊紙糊紗. 有時窗格內再加堂卷簾. 窗格靚起上來，稱得上木雕藝術.
後期有啲就唔用紙，而用玻璃. 隔寒之餘，透光更好. 有啲用彩色玻璃，更加多色彩.
文
文學上有唔少窗格. 大宋沈括夢溪筆談有寫，「蘇易簡為學士、已寢遽起、無燭具衣冠、宮嬪自窗格引燭入照之. 」可見燭光由外面照得入. 大宋楊誠齋有詩荔枝堂夕眺，「迎寒窗隔重糊遍、只放書邊數眼明. 」可知窗格會貼紗貼紙，阻擋風寒.
大明大清時，種種章回小說，有唔少講到窗格. 西遊記，「堂後有一座大樓、樓上窗格半開、隱隱見一頂黃綾帳幔. 」水滸傳又有寫，「童子點上燈來、閉了窗格、掇張桌子、鋪下五六碟菜蔬. 」可知開得閂得，窗咁用. 紅樓夢，寫「咱們如今都系霞影紗糊的窗槅. 」 又寫「窗格門戶一齊摘下、全掛彩穗、各種宮燈. 」窗格都拆得落來. 同樣亦見喺儒林外史，「張俊民領著小廝、自己動手把六扇窗格盡行下了、把桌子抬到簷內. 」
攷
[[Category:窗]]
東華新邨
東華新邨響澳門半島花地瑪堂區東北大馬路、黑沙環新街同馬交石街，係屬於房屋局嘅經濟房屋.
意外
2012年7月9號朝早十點，黑沙環東華新村第十二座一間外賣鋪廚房火燭. 七個食店員工響廚房煮食嗰時，懷疑爐頭搶火，辣着咗煙囱入觓嘅油跡，火勢沿住煙囱迅速蔓延，產生大量濃煙，由煙囱向東華新村內園嘅出口位置不停咁湧出，搞到內園煙霧迷漫. 隔離嘅消防局黑沙環行動站迅速派員到場，駁消防喉射水灌救，兼用埋抽氣機，抽走舖頭內面大量濃煙. 消防員協助疏散東華新村內園澳門弱智人士服務協會啟康中心五十個院友同職員. 等火勢救熄同抽走濃煙之後，院友同職員安全翻返中心，意外入面冇人受傷.
2017年5月7號晚黑八點左右，東華新邨第十二座八樓有單位火燭，消防響火燭單位同層救出一個三十幾歲嘅菲律賓籍女子，佢吸入濃煙唔舒服，報稱頭暈同氣促，送去鏡湖醫院；又響十一樓救出一個四個月大嘅臊孲，表面冇睇到傷痕，臊孲響媽媽陪住之下送院檢查. 消防話，梯車響外圍開咗兩支喉筆救火，重有隊員入去單位開喉灌救，消防初步懷疑係響單位騎樓嘅電爐電源壞咗搞成.
攷
類:澳門經濟房屋
急救
做任何急救步驟之前，睇清楚環境，保障自身安全，都係大原則. 重要考慮自己能力範圍，對患者施行急救，同搵人支援，同樣重要.
急救程序
急救員到達現場之後，應該按照DR. ABC嘅口訣為傷病者進行評估.
確保現場環境安全（Danger）
觀察同評估現場環境會唔會對施救者或者傷病者構成危險或者潛在嘅危險. 如果有危險嘅話要先移除所有危險因素先至開始施救. 如果危險因素唔可能喺短時間內移除（例如火災現場等），有可能需要將傷者移離現場，不過除非唔移開傷者會造成更大危險，否則應該儘量避免移動傷者.
例子二：交通意外
遇到交通意外嘅時候，急救員係唔應該直接行出馬路救人. 如果急救員係揸車嚟嘅話，可以用自己架車係意外地點前50米嘅地方停低並打死火燈，然後着上反光衣物，先好落車救人，同時最後通知當局派人嚟維持交通，避免造成更多嘅交通意外.
聖安德烈小學
聖安德烈小學係香港一間全日制小學，喺2006年9月由聖公會聖多馬小學下午校同埋聖公會基榮小學下午校合併而成.
學校特色
一至六年級都有中、英、數、常、電腦、普通話、圖書、宗教、視藝、體育、成長課.
全校有多位外籍英文老師.
有好多興趣小組及星期六收費興趣班.
校隊包括：手鐘隊、節奏樂隊、中樂團、大提琴、管弦樂團、口琴、中英文話劇、粵劇、舞獅舞龍、田徑、乒乓球、籃球、排球、羽毛球……
有言語治療師、教育心理學家服務.
設有融合教師、融合助理、學生輔導主任駐校服務.
四五六年級都有成長的天空計劃.
一年級設有「關懷小天使計劃」，由高年級學生協助小一生適應校園生活.
二至六年級都有英、數輔導課.
設有家長證書課程同家長義工計劃.
逢星期一、三設午間閱讀課，每朝有十分鐘早讀時間.
小一有網上查閱功課.
設小海星學習支援計劃.
學生功課分量適中，課外活動同學業並重，為學生提供全方位學習課程.
配合課程改革嘅大趨勢，本校設有課程統籌主任，進行跨學科嘅專題研習，並提供多元化課程.
一至三年級活動教學；四至六年級傳統教學.
一至六年級有合作學習教學
學生編班安排
一級6班,全校36班,以英文字母排列. 一年級各班隨機平均分配. 二至六年級設普教中班. 本年度三至六年級每級嘅A、B班係精英班(入班要求為頭60名)，其餘各班依成績平均分配.
考試及評估
上學期1次考試、下學期2次考試，全年共3次考試,2019年生效.
上、下學期各1次大評估.
靈育及德育
逢星期三低年級及高年級隔週進行早會. 隔星期設成長課.
星期一至五均設早禱.
活動課設團契；星期六設平安是福家長團契（同聖公會聖安堂合作）.
開學、聖誕節、復活節、畢業及結業均設崇拜.
逢星期日早上9:30設主日崇拜（活動室）.
霹靂州
「Perak」喺馬來語即係銀，或許係嚟自霹靂州以前主要產品錫嘅銀色. 另外，亦有傳說霹靂州地名其實嚟自河入面啲魚喺陽光下閃爍似銀而嚟.
政區
霹靂州下有12個縣（daerah）. 呢12個縣又被劃分成15個市政廳、市議會同縣議會，州首府係怡保.
人口
根據2015年馬來西亞人口普查，霹靂州總人口有2,477,700人，係馬來西亞人口第5多嘅州屬. 非馬來西亞公民有74,200人. 喺馬國公民之中，1,314,400人（53.0%）係馬來人、713,000人（28.0%）係華人、293,300人（11.0%）係印度人，亦有72,300人（2.9%）係屬於其他馬來西亞土著族群. 喺2010年，人口大約有2,299,582人，馬來人有1,212,700人（52.0%）、華人有675,517人（29.0%）、印度人有274,631人（11.0%），另外亦有62,877人（2.7%）係其他馬來西亞土著. 霹靂州曾經係英國政府喺FMS管理下人口最多嘅州，但仲未喺錫礦行業衰落中恢復過嚟. 相關嘅經濟下滑導致大量人力流失到較高增長地區，包括檳城、雪蘭莪同首都吉隆坡. 霹靂州最高人口密度主要集中喺沿海地區同低地. 同鄰近嘅馬來西亞北部州屬相比，華人同印度人佔呢個州總人口百分比相對較高.
公路
怡保離北面嘅檳城大約165公里，距離南面首都吉隆坡大約205公里. 霹靂州入面同通去其他州屬道路四通八達，南北大道貫穿住州入面各大小城鎮，南北大道由怡保南部收費站到怡保北部收費站呢段14.7公里路段係免費路段. 州入面亦有一大道，叫做怡保-紅土坎大道，始於怡保九洞，終於曼絨縣嘅紅土坎.
另外，霹靂州亦擁有往返吉隆坡國際機場嘅川行巴士服務，埠內巴士服務喺州內亦相當流行. 州內依家有幾間巴士公司提供長途巴士往返吉隆坡同國內各個州屬.
鐵路
馬來亞鐵道係霹靂州嘅鐵路經營者，提供幾個火車客運服務通往霹靂州同其他州屬. 州內車站包括丹絨馬林、美冷、仕林河、宋溪、打巴路、金寶、華都牙也、怡保、他昔、和豐、江沙、硝山、太平、甘文丁、峇眼色海同巴里文打，其中怡保火車站係州入面最大嘅車站，喺怡保市舊街場嘅邦里馬武吉甘當華合路（Jalan Panglima Bukit Gantang Wahab），臨近有美丹傑埠內巴士總站、怡保大草場同馬來西亞郵政公司怡保總行. 怡保火車站亦叫做「怡保的泰姬陵」，喺1935年起，係根據摩爾人建築風格而起，喺2007年雙軌鐵道工程展開期間進行維修、翻新同升級.
怡保至森美蘭芙蓉嘅主幹線為複線鐵道，並可以容許電動火車行駛. 而喺2013年完工嘅怡保－巴東勿剎複線電氣化鐵道工程使得現今州內火車站提供平均時速為140公里嘅ETS電動列車.
航空
州內機場有怡保國際機場同邦咯機場.
經濟
霹靂州經濟喺太平拉律發現錫產後就開始蓬勃增長.
喺全球經濟衰退之前，霹靂州仍然係馬來西亞最富有嘅州屬之一. 1990年錫產業衰退，霹靂經濟亦嚴重受到影響. 錫價嘅下滑令到錫礦公司逐一倒閉.
呢個情況促使霹靂州政府將州入面嘅經濟藍圖轉向更高價值嘅生產業. 喺20世紀80年代中葉，好多台灣嘅電子公司都被吸引到斯里並（Silibin）同九洞（Jelapang）工業區. 但係到咗90年代，大部分工廠都搬去人均收入較馬來西亞低嘅中國. 馬來西亞汽車生產商普騰亦喺丹戎馬林設立汽車工業城（Proton City），成為全馬汽車產量最高嘅工廠.
農業亦係霹靂州其中一個重要嘅行業，尤其係橡膠、椰子同油棕. 啲人對於霹靂州嘅天然景觀同文化特色亦速使旅遊業急速發展.
州入面完善嘅基本設施亦令到霹靂州成為創業首選之地.
霹靂州最大GDP收入來源係服務業. 喺2018年，呢個州係全國本地旅客第二熱門嘅地方，喺彭亨之後.
Saconin-et-Breuil
Saconin-et-Breuil係法國嘅一個市鎮，位置喺埃納.
雙商
《雙商》（Love Business），係香港電視娛樂製作嘅資訊節目，2017年9月11號到12月4號逢禮拜一22:30-23:00喺ViuTV播，由羅孝勇、張紋嘉演出. 節目係講唔同情侶搞生意嘅經歷.
匙洲
匙洲（發音係「遲洲」；Bay Islet），香港一洲，喺糧船灣海，形似匙羹，而家無人住喺上面. 行政上歸入西貢區.
鄭嘉嘉
鄭嘉嘉（；Wendyz Zheng；）係香港女唱作人，佢喺音樂世家出世，5歲移民到多倫多 ，2010年簽約香港東亞唱片，並為鄭秀文創作水舞間主題曲《Water Of Love》；2012年推出佢第一張專輯《W》.
派台歌曲成績
(*)表示歌曲重喺榜上
張繼安
張繼安係個香港警察，因為身為藝人張繼聰嘅細佬，而且曾經負責香港警察拍攝一啲對外工作，同埋喺香港反送中運動期間被指濫權而得到公眾關注.
喺香港警察入面嘅工作
佢2006年1月加入香港警察，曾駐守上水分區同埋機場特警組 (ASU)，後來自薦調職去警察公共關係科.
警察公共關係科
喺2018年5月，當時五月天喺香港迪士尼樂園舉辦演唱會，香港警察喺facebook專頁發佈一段有關去迪士尼樂園觀看五月天演唱會嘅交通須知，當時任職警察公共關係科嘅張繼安就被暱稱阿安，喺片段入面負責講解交通安排. 呢段片發佈後，就有網民發現佢係張繼聰嘅細佬.
佢亦曾經同張繼聰一齊出鏡拍短片，呼籲市民支持警方有份舉辦嘅愛護動物活動.
香港反送中運動期間
喺香港反送中運動期間，香港警察被指對示威者嚴重濫權，甚至強姦同殺害一啲示威者，但親中派就不時發起支持警察嘅集會. 張繼安曾經公開答謝佢父母喺落雨嘅前景之下出席呢啲撐警活動，因而受到一啲批評.
美國獨立宣言
獨立宣言嘅重要，唔單止係宣佈獨立，入面嘅「人人平等」概念（All men are created equal）亦係後來內戰同民權運動中嘅重要理念.
粵文譯文
喺有關人類嘅事務發展過程中，當一個民族必須解除其同另一個民族之間嘅政治聯繫，而且喺世界各國之間依照自然法則以及上帝嘅意旨，接受獨立平等嘅地位嘅時候，出於對人類輿論嘅尊重，必須將佢哋唔可以唔獨立嘅原因講出嚟俾人知.
我哋認為下面呢啲真理係唔使講都好明顯嘅： 人人生出嚟都係平等嘅，造物者賦予佢哋一啲唔能夠俾人剝奪嘅權利，其中包括生命權、自由權同埋追求幸福嘅權利. 為咗保障呢啲權利，人類先至會建立政府. 而政府嘅正當權力，係需要經被治理者嘅同意而產生嘅. 當任何形式嘅政府破壞呢啲目標嘅話，人民就有權改變或廢除咗佢，再建立過一個新嘅政府、奠基嘅原則、或者其組織權力嘅方式，務使人民認為唯有咁先係最可能獲得佢哋嘅安全同埋幸福. 為咗慎重起見，成立多年嘅政府，係唔應該由於輕微同短暫嘅原因而變嘅. 過去嘅一切經驗都講明咗，任何苦難，只要忍得過嘅，人類都寧願容忍，而唔會為咗本身嘅權益就廢除佢哋已經習慣咗好耐嘅政府. 但係，當一連串濫用職權同埋巧取豪奪嘅事件係咁發生，證明呢個政府企圖專制統治佢嘅人民，咁人民就有權利，亦有義務去推翻呢個政府，為未來嘅安全建立新嘅保障——呢個就係呢啲殖民地過去逆來順受嘅情況，同時又係佢哋而家唔改變以前政府制度唔得嘅原因. 當今大英帝國嘅歷史，就係接連不斷咁去傷天害理同埋巧取豪奪嘅歷史. 呢啲暴行嘅唯一目標，就係想喺呢啲地方建立專制暴政. 為咗證明我哋唔係吹水，而家我哋向公正嘅世人宣布下列事實：
佢唔肯批准對公眾利益最有益、最必要嘅法律.
佢禁止佢嘅總督批准迫切而極為必要嘅法律，一唔係就將呢啲法律擱置，等佢同意；而一旦呢啲法律俾佢擱置，佢就當完全無咗件事咁唔理.
佢唔肯批准便利廣大地區人民嘅其他法律，除非嗰啲人肯放棄自己喺立法機關嘅代表權；但呢個權利對佢哋有無法估量嘅價值，而且只有暴君先會怕人民有呢個權利.
佢要各州嘅立法團體去埋啲無雷公咁遠嘅地方開會，唯一目的就係令人哋走到暈陀陀，聽晒佢話.
佢係咁解散各州嘅議會，因為呢啲議會硬係抗議他侵犯人民嘅權利.
佢解散咗各州議會之後，又長期唔俾人哋選新議會；但係立法權係唔可能話取消就取消嘅，因此一般人民照行使呢項權力. 當時各州仍然處於危險嘅境地，既有外來侵略之患，又有發生內亂之憂.
佢竭力抑制我哋各州增加人囗；為此目的，佢阻撓我哋通過「外國人入籍法」，唔批准人哋鼓勵外國人移居各州嘅法律，並提高分配新土地嘅條件.
佢拒絕批准建立司法權力嘅法律，藉以阻撓推行司法工作.
佢將法官嘅任期、薪金數額同幾時出糧，完全變成佢話乜就乜嘅地步.
佢建立新嘅官署，派遣大批官員騷擾我哋啲人民，重拎晒人民必要嘅生活物質.
佢喺和平時期，未經我哋同意，就喺我哋屋企駐軍.
佢力圖令軍隊獨立於民政之外，並凌駕於民政之上.
佢宣布我哋唔係佢應該保護嘅人民，並且向我哋開戰，放棄咗喺呢度嘅政務.
佢喺我哋嘅海域大肆掠奪，蹂躪我哋嘅沿海地區，焚燒我哋嘅城鎮，殘害我哋人民嘅生命.
佢而家係咁運送大批外國傭兵嚟呢度屠殺、破壞同埋肆虐，呢啲衰嘢已經好耐，佢嘅殘酷同卑劣甚至喺最野蠻嘅時代都好難搵. 佢完全唔配做一個文明國家嘅元首.
佢喺我哋呢度煽動內亂，並且唆擺嗰啲殘酷無情、重未開化嘅印第安人嚟殺掠我哋嘅居民；而眾所周知，印第安人嘅作戰規律係男女老幼一律格殺勿論嘅.
喺呢啲壓迫嘅每一階段中，我哋都用咗最謙卑嘅言辭請求改善；但係屢次請求所得到嘅答覆係屢次遭受損害. 一個君主，當佢嘅品格已打上咗暴君行為嘅烙印嘅話，唔配做自由人民嘅統治者.
我哋唔係唔顧我們英國嘅弟兄. 我哋成日提醒佢哋，係佢哋嘅立法機關企圖加啲無理嘅管轄權喺我哋頭上. 我哋都曾經將我哋移民過嚟呢邊喺呢度定居嘅情形話俾佢哋聽. 我哋曾經向佢哋嘅正義感同雅量呼籲，我哋懇求佢哋念在同種同宗份上，棄絕呢啲掠奪行為，以免影響彼此往來嘅關係. 但係佢哋都唔聽. 因此，我哋實在唔同佢哋脫離關係，並且以對待世界上其他民族一樣嘅態度對待佢哋：打我哋嘅就係敵人；幫我哋嘅就係朋友.
因此，我哋，喺大陸會議下集會嘅亞美利堅合眾國嘅代表，以各殖民地嘅善良人民嘅名義，經佢哋嘅授權，向全世界最崇高嘅正義呼籲並說明我哋嘅意向. 同時鄭重宣布：
呢啲聯合一致嘅殖民地從此就係自由同獨立嘅國家，並且以佢哋嘅權利嚟講亦一定係自由同獨立嘅國家，佢哋取消一切對英國王室效忠嘅義務，佢哋同大不列顛國家之間嘅一切政治關係從此全部斷絕，而且必須斷絕；作為自由獨立嘅國家，佢哋完全有權宣戰、締和、結盟、通商同埋採取獨立國家有權採取嘅一切行動.
為咗支持這篇宣言，我哋堅決信賴上帝嘅庇佑，以我哋嘅生命、財產、同埋我哋神聖嘅名譽，彼此宣誓.
簽署人
56名簽署宣言嘅與會代表依所代表（排名由北而南）：
張楊
張楊可以係：
1961年嘅土耳其
1961年嘅土耳其係介紹土耳其喺1961年嗰陣發生過啲乜事.
Lannéanou
Lannéanou係法國嘅一個市鎮，位置喺布禮斯大區嘅菲尼斯泰爾.
香港文化
係香港嘅地方文化. 香港人嘅祖籍大半都係喺廣東或者廣西，而嗰一頭嘅地方文化－亦即係嶺南文化－本嚟就已經因為歷史原因同中國北方嘅文化好唔同. 而香港因為身為前英國殖民地嘅歷史背景同埋國際貿易港嘅地位，構成咗文化上粵英薈萃. 再加埋佢哋同其他亞洲地區嘅交流多，吸收咗唔少（例如）日本嘅文化. 總體嚟講，佢有一套同中原等地好唔同嘅特色.
香港坐正咗喺嶺南最南端嘅珠江口岸，對住個南中國海，憑住好靚嘅地理位置同埋維多利亞港，發展咗做一個國際貿易同轉口港. 直至廿一世紀，佢更加係成個亞洲嘅金融服務中心. 香港嘅總面積係 1104 平方公里左右，由香港島、九龍半島同新界三個區域組成. 維多利亞港喺香港島同九龍半島中間，而新界就同中國大陸連住. 雖然香港俾人嘅印象係好熱鬧嘅大城市，但係其實佢有成七成嘅面積都係郊野，而且佢周圍嘅水域度仲有成超過 200 個島仔－包括香港國際機場. 總括嚟講，香港嘅地形基本上就係一個地少人多嘅沿海商貿都市，所以佢嘅文化就好自然係以海洋文化同商業文化做主導.
香港嘅氣候亦都影響到佢嘅文化. 佢係屬於亞熱帶氣候，四季分明. 五至十一月係風季. 春天又暖又濕，夜晚嗰陣會涼啲；夏天熱辣辣又濕立立，好好太陽，耐唔耐會打風行雷；秋天會有金風送爽，天氣好溫和，係全年最舒服嘅季節；冬天就好涼爽，間中會有冷鋒，但係氣溫好少可跌到攝氏 5 度以下，基本上唔會落雪. 呢種氣候同嶺南地區好似，所以香港嘅建築喺好多地方都會好似嶺南噉，會用涼爽啲嘅建築風格，而且因為佢天氣係有啲熱，香港人都興飲啲好似涼茶呢類嘅嘢飲嚟降吓溫.
由南越到漢化
喺上古同中古時期，香港嘅歷史文化同嶺南其他地方冇乜大分別，都係一個由南越去漢化嘅時期. 喺公元前 110 年，控制住成個嶺南地區同埋今日越南北半橛嘅古國－南越國－俾漢朝帝國打冧咗，令到包埋香港在內嘅嶺南做咗中原皇朝嘅領土. 但係嗰時呢頭住嘅都仲係南越族（百越嘅一個分枝）. 南越族喺文化上未漢化，所以一般都唔會俾人當係漢人. 去到 7 至 13 世紀嗰時，嶺南俾大唐同大宋斷斷續續噉統治，再加埋中原俾胡人侵略，有大批漢人由北面走難落嚟嶺南度住，先至令到嶺南呢頭開始漢化. 漢化咗之後，嶺南文化基本上成咗形，做咗一種同時有唐宋漢文化同南越文化喺入面嘅新文化：好似係廣東話噉，佢有些少南越話嘅特徵，但係佢總體又好似唐宋漢人講嘅話. 呢段歷史亦都反映咗喺血統上面：直至廿一世紀，包埋香港人在內嘅粵人普遍都有齊古漢人同南越人嘅血統.
元明清統治
喺 13 世紀，香港第一次喺歷史舞台度有人會提. 嗰陣嘅南宋皇朝俾蒙古人打冧咗. 據講南宋最後嘅一個皇帝宋端宗喺南宋亡國嗰場仗之前嚟香港住咗一陣，而呢個就係今日香港嘅地標宋王臺嘅起源. 因為好多人都覺得大宋係最後一個正統嘅中華皇朝 ，所以呢個地標好有歷史價值. 打後嗰一二百年，香港嘅人同其他粵人一樣，俾大元帝國分類做「南人」. 去到 15 世紀嘅大明時期，香港人同其他粵人先至俾人正式噉認做漢人. 嗰時嘅嶺南做咗大明對外貿易嘅港口，引到好多西歐人嚟做生意，令到嶺南文化多咗啲西歐嘢喺入面，但係嗰陣時香港喺文化上除咗有圍頭人嘅圍頭文化之外仲係同廣州或者佛山呢啲嶺南城市冇乜明顯嘅分別. 要一路去到成 19 世紀，大清將香港割讓咗俾大英帝國，先至令到香港人開始咗有自己嘅一套文化同埋身分認同.
英治時期
香港文化嘅主體係嶺南文化同埋英國文化. 香港人嘅祖籍九成都係喺廣東或者廣西，所以香港繼承咗好多嶺南嘅文化：傳統嚟講，香港人講嘅係嶺南嘅廣東話，起嘅係嶺南建築，有搞開啲嶺南視藝，會聽啲嶺南戲曲，而食嘅嘢又係廣東菜多；因為英國人主要係統治，香港學嘅英國文化多數都係啲制度上嘅嘢：英國話係香港嘅法定語言之一，香港啲法官會好似英國嗰啲噉戴假髮，佢哋又會好似英國噉喺某啲正式場合度吹蘇格蘭風笛，而且香港周街都係啲有齊嶺南同西歐風味嘅唐樓建築；喺文化上嚟講，香港可以話係粵同英薈萃. 除咗噉，香港仲有少少本土文化－喺粵人大規模移民嚟香港之前，香港已經有圍頭人同蜑家人呢類嘅本地人. 佢哋世世代代都係喺度住嘅. 佢哋啲文化－好似係圍村建築同盆菜－都有幫手豐富咗現代嘅香港文化.
語文
香港嘅官方語文係「中文」同「英文」. 所有官方標誌都係用雙重文字（繁體中文加英文）寫，而大部分嘅舖頭同餐館嘅招牌都會有齊呢兩種文字.
中文
喺語言上，因為香港人嘅祖籍大半都係喺嶺南地區，屬於粵人，所以九成以上嘅香港人日常生活講嘅都係廣東話. 廣東話係一種歷史好悠久嘅語言，佢有成過千年歷史，保留咗啲南越話嘅特徵，但係總體又好近唐朝宋朝漢人講嘅話－攞嚟讀唐詩宋詞仲會好押到韻  ，而且佢仲有自己嘅一套詩. 喺今日嘅香港，政府要對市民講啲乜都會用廣東話嚟講，而香港拍嘅戲同作嘅歌幾乎全部都係用廣東話嚟去唱同埋表達嘅. 廣東話仲同香港人嘅身份認同好有關係，好多時一個人俾唔俾人當佢係「香港人」，其中一個最重要嘅條件就係睇佢肯唔肯學講廣東話.
除咗廣東話之外，香港亦都有少部份嘅人係粵人以外嘅東方人，會講客家話、潮州話、或者係日本話呢啲東方語言.
喺文字上，香港人用嘅主要係漢字（繁體）. 呢種文字由上古時代嘅甲骨文演變出嚟，後嚟喺 6 至 7 世紀（大唐時期早期）左右有咗今日見到嘅樣. 呢種文字寫得嗮中文書面語－即係普通話白話文－入面嘅字，而呢種書面語亦係香港政府公文用嘅書寫系統. 雖然係噉，要淨係用呢啲字嚟寫廣東話就有啲難度：廣東話入面有好多字都冇明顯相應嘅漢字，搞到香港人講就講廣東話，但係寫嘢嗰陣就焗住要用好似普通話噉嘅中文書面語－語同文唔夾. 於是乎，香港人就喺廿一世紀初頭嗰陣開始整咗啲粵字，嚟去寫自己嘅母語.
粵字
粵字（粵拼：jyut6 zi6）係指一啲喺廣東話度先會用到嘅字. 佢哋唔係香港嘅官方文字，但係喺香港同嶺南地區民間都好多人用，喺廣告、電視、同埋網上討論區呢啲地方都會見到. 廣東話喺好耐之前已經有，但係要寫佢落嚟就有啲難搞  ：一，佢歷史太耐，有好多字嘅寫法似乎都失傳咗；二，佢入面有一啲南越話嘅字，嗰啲字未必會有相應嘅漢字. 因為噉，香港就有咗一種粵字文化－香港人會根據《六書》嚟去創做一啲新嘅唐式方塊字出嚟，好似係個「嘅」字噉－佢從「口」字部，表示佢喺口語上嘅用字，配埋個「既」字嚟去表音，就做咗個「嘅」字. 除咗個「嘅」字，仲有「嗰」、「啲」、「噉」、「喺」、或者「冧」呢啲. 呢柞字望落都好似漢字，而且運作原理亦都同漢字好似，但係查實唔係由古漢人留落嚟嘅，佢哋嘅存在專係為咗攞嚟寫廣東話－所以就叫做「粵字」.
到咗廿一世紀，香港同其他嶺南地方嘅民間開始有啲人主張用多啲粵文嚟寫嘢，等粵人有得「我手寫我口」 ，甚至乎連政府嘅公文同埋電視都開始有用粵字.
英文
英美嘅英語流行文化喺香港都有唔少影響力. 香港人講嘅港式廣東話入面有好多由英國話度借過嚟嘅字，而佢哋講嘢嗰陣又好多時會粵英夾雜，俾外國人話佢哋講嘅語言係「Kongish」（香港話）.
建築
香港嘅傳統建築都係以粵風格嘅嶺南建築為主. 香港開埠初時嗰陣有好大批嘅粵人由廣東廣西搬嚟香港度住，將佢哋嗰套建築文化帶埋嚟. 嶺南建築本身已經係一套俾中國承認咗係好有自己特色嘅風格，而香港吸咗呢種風格之後再加咗啲西歐嘢，自然更加會有一套同北方唔同嘅風格.
嶺南建築
嶺南建築（粵拼：ling5 naam4 gin3 zuk1），又或者叫「粵式建築」，好有地方特色. 呢種風格出咗名輕，而且會用通透同抗霉嘅材料嚟起，色水上鍾意灰白或者係綠呢啲柔和嘅色調. 喺結構上有多層嘅斜坡頂同埋方形柱，而且因為氣候暖，令到粵人傳統鍾意向外面行－所以古典嶺南民居建築就有咗好多露台啲噉嘅開放式結構. 香港人嘅祖先多數係粵藉，所以自然起咗好多粵式建築.
唐樓
香港零舍多粵英薈萃嘅建築物－唐樓.
英式建築
香港曾經做過英國殖民地，唔出奇噉起咗啲英式建築 ：
其他
除咗噉，香港仲有園村建築同棚屋等嘅本土建築風格. 而且喺廿世紀初期香港仲起咗少少唐朝建築.
視藝
喺視覺藝術方面，香港主要都係搞粵式視藝同西歐視藝多.
粵式視藝
嶺南本身已經有好幾個獨有嘅視藝流派. 好似係嶺南畫派噉，就係揉合咗東方嘅國畫同西歐嘅水彩畫而變出嚟嘅新風格 ；而且嶺南仲有自己嘅一套書法、盆景、同埋園林風格. 作為嶺南嘅文化大城之一，香港都有搞開呢啲嶺南美術，好似係香港嘅畫家楊善深就俾人嗌做「嶺南畫派最後一位大師」. 除咗噉，香港亦都收藏咗《袁崇煥督遼餞別圖詩》呢幅嶺南書法嘅詩畫作品. 總體嚟講，直至廿一世紀，香港雖然冇話出到好多特別犀利嘅粵式視藝家，但係佢喺呢方面都喺度穩定噉進展緊，仲已經有啲起色.
香港藝術館間唔中都會展出呢啲粵式視藝.
香港廣彩
廣彩（粵拼：gwong2 coi2），全名叫做「廣州織金彩瓷」，係一種喺白色瓷器上面加彩繪燒出嚟嘅工藝品. 佢出咗名色彩絢爛，畫工又精細. 呢種工藝開頭係喺 16 世紀尾嘅大明時期，當時啲粵人由景德鎮運啲白瓷過嚟，再喺廣州嗰度幫啲瓷器油顏色、加圖案、再燒製. 廣彩後嚟仲擴展咗去嶺南嘅其他大城市，例如香港就喺 1930 年代開始學廣州噉搞廣彩. 香港人開咗好幾間廠整廣彩，啲成品仲出口去到美國、西歐國家、南美、東南亞、大溪地、同馬達加斯加呢啲地方. 喺 1970 年代，美國唔俾佢自己國家再入口啲有鉛同鎘嘅瓷器，而廣彩要用得攝氏 800 度嘅低溫去燒製，唔夠熱－冇辦法清走嗮廣彩瓷器入面嘅鉛同鎘，搞到成個香港廣彩業大受打擊. 而廿世紀後尾嘅香港廣彩業亦都冇乜點再有進展. 到咗廿一世紀，香港嘅廣彩業因為大陸嘅粵廣地區開始識整廣彩而開始冇乜點再搞，但係都仲有啲瓷藝發燒友喺嗰度嘗試緊將呢種工藝搞落去.
西歐美術
香港仲有搞開啲西歐風嘅視藝，例如係油畫、水彩畫、同素描呀噉. 喺尖沙咀海邊嘅香港藝術館嗰頭成日都會有一大柞藝術家聚集展示佢哋啲作品同埋幫路過嘅人畫素描－已經係一種次文化，而且仲出咗啲有料到嘅藝術家，好似係瘋狂畫室嘅劉忠發噉，佢係畫炭筆素描嘅高手，可以喺五分鐘之內畫好一幅炭筆素描，叻到喺「世界華人藝術精品大展」度攞埋個「金紫荊藝術家獎」.
除咗畫畫之外，香港亦都有一個都幾活躍嘅雕塑美術學會.
香港塗鴉
香港人亦都好興整塗鴉. 塗鴉係一種喺馬路、建築物、或者其他公共設施上面畫公仔或者寫嘢嘅民間藝術. 佢喺古希臘同古羅馬時期已經有，家吓成個歐美地區都見得到. 整塗鴉嘅人未必係專業嘅藝術家，但係佢哋啲作品就好多時會好反映得到平民階層嘅文化. 嚴格嚟講，塗鴉喺香港係犯法嘅，但係港府對民間嘅塗鴉基本上係隻眼開隻眼閉，令到香港人有咗整塗鴉嘅習慣. 香港塗鴉好多樣化－由典雅啲嘅書法作品以至心情日記、諷刺時弊、或者惡搞政治人物嘅作品都會有，當中人稱「九龍皇帝」嘅曾灶財係一個零舍出名嘅香港塗鴉藝術家－佢啲作品甚至仲有香港人覺得係香港嘅象徵. 到咗今日，塗鴉喺香港嘅街頭巷尾（尤其係油尖旺呢啲旺嘅地區）基本上無處不在.
而家連英美嘅人都開始有啲當咗香港塗鴉係一種藝術形式. 香港人自己亦都開始咗認真噉看待塗鴉，仲會搞啲有關香港塗鴉藝術嘅活動.
大戲
大戲（粵拼：daai6 hei3），正式啲嗌做「粵劇」，係嶺南傳統演藝嘅代表 ，知名度高到俾人列咗入世界非物質文化遺產名錄. 佢嘅起源有得追溯到 13 世紀尾嘅南宋時期：嗰時嘅中原戲曲跟住向南走難嘅漢人一齊落咗嚟，後嚟再受西歐音樂形響咗而變成今日嘅大戲. 今日嘅大戲係一種結合咗唱做念打、音樂、同埋戲服嘅綜合型舞台藝術. 佢配樂好多變，有粵胡等嘅專屬樂器，而且仲因為兩廣地區同西歐國家交流得多，會用好似小提琴呢類嘅西人樂器. 喺西化嘅香港，大戲都仲有一定嘅影響力，尤其係喺老一輩嘅人群. 喺香港，大戲當中嘅神功戲（粵拼：San4 gung1 hei3）零舍出名. 呢種戲係一種喺神誕、廟宇開光、同太平清醮呢啲拜神或者大時大節嗰陣上演嘅戲，仲有自己嘅一套儀式同傳統，會喺演之前拜一輪祖先或者神先嚟向祖先同神表示敬意先至開始做戲.
到咗廿一世紀，大戲喺香港一般都俾人覺得係一樣老人家先會鍾意嘅嘢，喺後生仔後生女之間人氣唔係好高－開始有啲衰落，但係好似香港八和會館呢類嘅大戲組織都仲係繼續噉努力喺香港推廣大戲文化.
中樂團
香港亦都有搞開啲演奏中樂嘅樂團. 「中樂」喺泛指唐人嘅傳統音樂，而且每個民系都有自己一套嘅傳統音樂. 香港就主要有兩個中樂團－香港中樂團 同香港廣東音樂團 －前者玩啲普遍嘅中樂，而後者就專攻廣府民系獨有嘅廣東音樂. 呢兩個樂團都屬於中大型嘅樂團（例如前者就有成 85 個專業演奏家），仲有喺啲國際大事度表演過，例如香港中樂團就曾經喺 2009 年東亞運動會閉幕禮嗰度表演，而且評價唔錯.
除咗表演，佢哋仲有喺香港搞啲推廣中樂同廣東音樂嘅活動.
芭蕾舞
芭蕾舞（英文：ballet）係一種起源喺 15 世紀意大利嘅舞台藝術，尤其是係俄羅斯同法國搞得最叻. 佢後嚟仲出咗古典芭蕾同現代芭蕾呢啲分枝. 比較多人識嘅古典芭蕾（Classical ballet）係一種透過音樂、舞台設計、同埋肢體語言嚟講故仔嘅藝術型式. 香港因為俾西歐人影響得多，都學人搞咗個芭蕾舞團，而且仲真係有啲料到. 香港芭蕾舞團係喺 1979 年成立嘅. 佢哋啲舞蹈員有嚟自香港、中國大陸、或者日本呢啲亞洲地區，都係區內芭蕾舞蹈員嘅精英. 呢個團係亞洲其中一個最大型嘅古典芭蕾舞團. 佢哋最出名嘅地方係會搞西方古典芭蕾得嚟又會搵啲有東方特色嘅題材整新芭蕾，例如佢哋就曾經演過《木蘭》－一場攞花木蘭嘅故仔做板嘅芭蕾舞，可以話係好體現到香港粵英薈萃嘅特色.
交響樂團
交響樂團（英文：orchestra），又叫「管弦樂團」，係指一啲演奏管弦樂嘅樂團. 一個交響樂團一般由四個樂器群－弦樂器、木管樂器、銅管樂器、同敲擊樂器－組成，一次可以有成上百個演奏家一齊演出. 樂團體制仲有分大中細，當中「小交響樂團」（Sinfonietta）係中型嘅交響樂團，一次演出會有五廿零個演奏家左右. 交響樂團呢種演藝源自 15 至 16 世紀（文藝復興時期）嘅意大利，後嚟話噉快就傳嗮去成個日耳曼地區－包括咗英國；跟手歐洲文化大國法國又因為喺嗰時搞芭蕾舞搞得好勁，而芭蕾舞呢家嘢要搵樂團伴奏，就好快順勢搞埋一份；最後，交響樂團傳嗮去成個歐洲，仲跟住歐洲人去勻全世界. 香港管弦樂團（Hong Kong Philharmonic Orchestra） 同埋香港小交響樂團（Hong Kong Sinfonietta） 分別係喺 1947 年同 1990 年成立嘅. 佢哋都係屬於亞洲區入面最有影響力嘅交響樂團，後者曾經俾人請去法國嘅聖里奇音樂節同埋其他好幾個歐洲國家嘅音樂節嗰度演出，表現仲唔錯. 而且佢哋有喺香港本地度推廣交響樂.
粵語流行曲
由廿世紀中期嗰陣打後，英屬香港發展得好快，香港人開始咗拍戲同電視劇，入面啲歌大半都係用廣東話唱嘅. 但係真係要數專門用廣東話嚟唱歌就要去到 1970 至 80 年代先至正式開始. 嗰時香港出咗鄭君綿、鄧寄塵、周聰、陳寶珠、蕭芳芳呢柞歌手. 佢哋唱嘅粵語流行曲（粵拼：jyut6 jyu5 lau4 hang4 kuk1）係一種俾搖滾樂、爵士樂、同電子音樂呢柞西方音樂（尤其係英國音樂）影響咗嘅新風格. 佢哋題材好多樣化－有啲講情情塌塌嘅，又有啲講友情嘅. 呢啲歌全世界都好多人聽，賣到去成個遠東地區－包括咗日本、韓國、臺灣、同東南亞－甚至乎連西人都有興趣. 英文度仲開始有咗個詞，專係指粵語流行曲嘅－「Canto-pop」，又或者叫做「HK-pop」. 由 1990 年代尾開始，HK-pop 喺個市場度開始唔夠 J-pop （日本）同 K-pop （韓國）砌，到咗家陣都仲係未見到乜嘢起色.
港產片
港產片（粵拼：gong2 caan2 pin2）即係香港人做導演拍嘅戲. 呢柞戲多數都係用廣東話嘅，但係某啲時期嘅戲當中都有啲國語片. 香港喺廿世紀初頭已經有喺度整啲默片同粵語殘片，但係嗰時啲港產片質素唔係好高，嶺南民間有人睇，但係好少可話外國會有人買. 要去到廿世紀中後尾嗰陣，香港出咗李小龍、許冠傑、同周星馳呢柞有朵嘅演員，港產片先至可以話上到去國際舞台. 港產片不嬲係功夫片同喜劇做主導，會有好多無厘頭同港式幽默喺入面（尤其係周星馳主演嗰啲），有自己嘅一套特色. 喺佢最高峰嘅廿世紀尾，港產片係世界上其中一個最大嘅電影業，連歐美都有人睇，但係佢後尾個勢同粵語流行曲一樣：由 1990 年代尾開始，港產片喺國際市場度嘅競爭力開始下滑，而家都仲未有回升嘅跡象.
香港動畫
香港動畫（粵拼：hoeng1 gong2 dung6 waa2）即係香港人整嘅動畫. 佢哋幾乎全部都係用廣東話嘅，主要係以戲為主，好似係《麥兜》系列噉. 香港動畫亦都有啲係由武俠故仔改編嚟嘅，例如係《風雲決》同《神鵰俠侶》. 香港嘅動畫好多時會請日本公司幫手畫同加工，啲畫風自然俾日本影響咗. 香港嘅動畫業可以追溯到 1948 年，嗰時嘅武俠片《江湖奇俠》入面有四分鐘嘅比武鬥法場面. 佢入面嗰啲好似大笨象呢啲武器係用咗動畫整嘅，係香港最早期嘅動畫. 後嚟喺 1976 年，香港無綫電視開咗一個動畫組，整咗一啲好似《跳飛機》同《430穿梭機》呢類嘅動畫短片. 1979 年香港電影文化中心開班教人整動畫，正式開始咗香港人整動畫嘅歷程. 到咗今日，香港人已經識得喺廣告同網上整動畫，會有一啲惡搞性嘅動畫－好似係惡搞《叮噹》嘅《癲噹》，仲會出動畫戲，當中最勁嘅要數揚威法國、加拿大、韓國、同臺灣呢啲地方嘅《麥兜故事》.
文學
香港不嬲都係地少人多，活動空間細，又冇乜特別嘅天然資源，令到寫嘢睇書做咗香港人其中一樣僅有嘅消遣. 喺呢種環境之下，香港出咗唔少有料到嘅作家，仲有咗無論係響國際舞台定係唐文世界度都有些少朵嘅一套文學. 英文入面仲有咗個詞叫做「Hong Kong literature」－香港文學.
香港文學係由廿世紀開始喺政治經濟環境特殊嘅香港產生出嚟嘅文學文化. 香港話就話俾人嗌做「文化沙漠」，但係查實香港人寫嘅文學喺唐文世界以至成個國際社會都有啲地位. 啱啱開頭嗰陣，香港文學主要係由啲喺廣東或者佢周圍地區走難落嚟嘅文人寫嘅. 佢哋都係喺一個中原地區打仗打到七國噉亂又俾外國人哈嘅時代大嘅，所以佢哋寫啲嘢好多時都係喺度呻自己要屈喺香港呢笪「南蠻之地」，或者係講吓自己嘅愛國情懷. 但係喺廿世期中期嗰陣，香港進步得好快，啲文人就開始會諗去寫一啲有香港本土特色嘅嘢，好似係馬朗寫嘅《太陽下的街》，就用咗 1956 年嘅九龍暴動做背景. 因為嗰時嘅香港同其他亞洲地區比起上嚟叫做自由開放啲，香港人諗嘢寫嘢可以冇乜顧忌，加上同西人交流得多，出咗兩派思潮－主張要跟美國學嘢同用美國人風格寫嘢嘅「綠背文化」同埋反對呢種諗法嘅「左派」. 再打後啲嗰幾廿年，香港嘅作家喺呢種自由嘅風氣之下同嗰時飛躍緊嘅香港電影電視業一齊搞嘢，將佢哋寫嘅其中一啲故仔拍做戲或者電視劇，出咗柞有睇頭嘅作家.
睇體裁嘅話，香港文學嘅特色係鍾意搵現實做主題，佢哋啲題材好貼近社會同生活，戀愛故仔同埋係講社會生活嘅散文普遍都受歡迎－好似係人氣作家張小嫻同陶傑呀噉. 但係香港都有出過第啲體裁嘅作家，好似係寫武俠嘅金庸同古龍，仲有係寫科幻嘅倪匡. 而喺近呢幾年，香港開始興網上小說，喺後生之間好有人氣，開始有唔少後生作家搞，令到佢做咗 80 同 90 後嗰代香港文學嘅新興勢力. 總體嚟講，要數香港文學嘅主要作家嘅話有：
粵文文學
雖然話香港有唔少有本事嘅作家，但係用自己嘅白話寫文學都仲係少見. 喺呢方面，成個廣東話地區同其他東北亞地區－包埋韓國同越南－好似，傳統嚟講語同文係分開嘅：講嘢用各自嘅本土白話，寫嘢就用文言文. 要喺成 19 世紀尾，呢一頭先開始有人正式噉用白話化啲嘅文字嚟寫文學. 之不過，大中華地區都仲係離唔開用中文書面語－而中文書面語係攞普通話做板嘅，唔算係廣東話地區嘅白話. 呢一樣嘢香港都走唔甩. 頭先提咗嘅作家寫嘢冚唪唥都係用中文書面語，而唔係用粵文. 但係喺廿一世紀開始有香港人就主張用粵文嚟寫文學.
玩具
香港玩具（）即係香港人玩嘅一啲玩具，包括咗象棋、波子棋、飛行棋、陸軍棋、東南西北、樂高積木呢啲. 呢柞玩具雖然唔算係香港獨有，但係好多香港人細個嗰陣都鍾意玩，令到佢哋做咗香港人嘅集體回憶之一. 而且由 1960 年開始，香港仲有整啲自製玩具，甚至有人話要將香港打造成「玩具港」. 到咗今日，香港已經有定時定候搞一啲玩具展覽，而且有開始自己學整一啲玩具，仲出咗幾隻有睇頭嘅視像遊戲.
視像遊戲
香港人都整咗好幾隻 Game. Game 係泛指一啲識得喺一個顯示屏上面出畫面俾回輸同埋同玩嗰個人互動嘅電腦程式. 佢哋係一種包含咗程式設計、視象設計、同音樂等各方面媒體嘅娛樂，喺全世界都有人鍾意，喺後生仔後生女之間人氣特別高. 而且仲有研究話某啲類型嘅視像遊戲可以提升玩嗰個人嘅反應. 到咗廿一世紀，香港 Game 正係處於起步階段，出咗幾隻有啲料到嘅作品：
飲食文化
香港人嘅祖先由兩廣地區度帶咗啲粵式飲食落嚟，後嚟同西人同日本人等嘅外國人交流得多，開始有咗少少自己嘅風格.